Gujiitti Obboleessi Angawa Bulchaa Godinaa ‘Miseensota WBO’n Ajjeefamuu Poolisiin beeksise

Obbo Dullacha Turcee obboleessi bulchaa godina gujii bahaa Roobii galagala qaamolee hidhattootaa maqaa WBO’n sochao’aniin Anaa Gooroo Doolaa ganda qonnaan bulaa Mucoo jedhamutti ajjeefamuun himame. Ajajaan Qajeelcha Poolisii Gujii Bahaa koomander Gosaayeen VOA’f haala ajjeechaa raawwatamuunsaa himame yoo ibsan ‘hidhattoonni kun obbo Dullacha turcee (Obboleessa Angafaa obbo Roobaa Turcee) manaa fuudhanii ajjeesanii deemuu’ Sagalee Ameerikaaf himan. No media source currently available ‘Halkan dhokatanii dhufanii fuudhanii deemanii gara bosoanaa erga geessan booda, gara jabeenyaani tarkaanfii ajjeechaa irratti fudhatanii kan deemani’ Koomaander Gosaayee; Ajajaa Qajeelcha Poolisii Gujii Bahaa Koomaander Gosaayeen hidhattoonni kun maaliif akka ajjeecha kana raawwataniif waanti beekamu jiraa gaaffii jedhu gaafatamnii yoo dubbatan, ‘hidhattoonni Gujii keessa socho’an kun kanaan duras ajjeechaa fi saamicharratti bobba’anii turan ammas sanuma raawwatan jechaan deebisan.’ Humni nageenya mootummaas eenyummaa warra ajjeechaa kana raawwatee qulqulleeffachaa akka jirus koomaander Gosaayeen dabalanii himanii jiru. Warra ajjeechaa kana raawwwatan jedhaman keessaa ka to’annoo jela oolchitan jiruu jechaan gaaffii gaafatamaniifis, ‘ammaaf yakkicha qorachaa jirraa’ jechuun waa’ee warra toa’annoo jela oolfamee ibsuurraa of qusataniiru. Jiraattonni naannoo waan ajjeechaa kana yaada isaanii VOA’f kennan garuu ajjeefamuun Obbo Dullacha Turcee, ajjeechaa jimaata darbe torban harraa humnootni naga kabachiiftota mootummaa ‘namoota nagaa’ sadii hidhanii, hidhaa baasanii ajjeesan jedhameen wal qabachuu hin hafuu’ shakkii jedhu qabu. Jiraataan Gooroo doolaa ganda mucoo eenyummaan isaanii akka himamu hin feene tokko sagalee Ameerikaaf, obbo Dullachi naannoo keessatti nama kabajamaa akka ta’an kaasanii hidhattoonni isaan ajjeesan garuu ajjeechaa gujiitti qaama naga kabachiistota mootummaan ta’aa jiruu Obboleessa isaanii Obbo Roobaa Turceetu ajajaa jiraa jechaan kana raawwatan jedhu. Waa’ee ajjeefamuu obboleessa angawa mootummaa godina gujii bahaa kana obbo Waaqumsaa Guutuu itti aanaan ajajaa loltoota waraana bilisummaa oromoo ka naannoo Gujii bahaa gaafatamanii jiru. Obbo Waaqumsaa deebii kennan keessatti ‘miseensonni “WBO” saba falmuuf irraan miidhaan hin geessisan, darbees “siyaasa rakasaa” akkasiis hin raawwatanis’ jechuun dubbatan.  Ajajaan Qajeelcha poolisii gujii bahaa amma haalli nageenya naannoo walii galaan fooyya’aa ta’uu himanii garuu gujii bahaa aanaalee Gooroo Doolaa, Sabbaa Booruu fi Gumii eldalloo keessatti ammas rakkoon nageenyaa jiraachuu amaananii jiru.


Jalabultiin Ayyaana Irreechaa Dirree Masqalaatti Geggeessame

Ayyaana Irreechaa, boor Finfinneetti ayyaaneffamuuf qophiileen jala-bultii adda addaa har’a Finfinneetti geggeessamaa oolan. Kanneen keessaa tokko walga’ii guddaa har’a Dirree Masqalaatti geggeessamee uummatni kuma hedduu tahu irratti argame. Gabaasaan keenya bakka walga’ichaatti argamee hordofaa ture, bilbilaan dubbisnee jirraa. Caqasaa. No media source currently available


Atileet Fayisaa Leellisaa Meedaala Riyootti Badhaafame Yaadannoo Qabsoo Uummata Oromoof  Gumaache

Atileet Fayyisaa Leellisaa Meedaaliyaa Olmpikkii Riyoo irratti argate ummata Oromoo fi waregamtoota qabsoo Oromoof kennuuf waadaa seeneen kaleessa itti-aanaa preezadaanti naannoo Oromiyaa Obbo Shimallis Abdiisaatti kennee jira. Sirna kenninsa galfataa qabsoo kana irratti Itti Anaa Kantiibaan magaalaa Finfinnee Injinar Taakkelee Uumaa haasawa dhageessisaniin, Fayyisaan dirree olopikkii irratti sagaalee uumataa isaa ta'e, jedhan. Gabaasaa guutuu caqasaa. No media source currently available


Waa’een Maatiilee Barattoota Ol’aanaa Seenanii Foormii Mallatteessisuu Yaada Wal-falmii Kaase

Barattota dhaabbatoota barnootaa sadarkaa Ol’aanaatti galaniif akka maatiin foormii itti gaafatamummaa dursee malattessu taasisamuun yaada wal falmisiisaa ta'ee jira. Ministarri Saayinsii fi Dhaabbilee Barnootaa gama isaan itti gaafatamumaa walinii uumuu fi haala baruu-barsiisuu mijeessuuf deemsichi dirqama jedha. Gabaasaa guutuu caqasaa. No media source currently available


Jiraattonni Magaalaa Amboo Keessa Hagi Tokko Waa’een Manneen Mootummaa Komii Dhiheessan

Ijaarsa Daandii haaraa magaalaa Amboo keessaaf jecha, “mana mootummaa keessa jiraannu yeroo gabaabaa keessatti diigaa, mana kireeffadhaa jedhamuun keenya nu mufachiise” jechuun komatu, jiraattota Ganda O3 keessaa hagi tokko.\n\n“Komiin jiraattotaan dhiyaate sirrii waan taheef furmaata barbaadaafii jirra” jedha – bakka-bu’aan Kantiibaa magaalichaa. No media source currently available


Mariin Faayidaa Irreechaa Fuuleffate Finfinneetti Geggeessame

Faayidaa Irreechaatti ka fuuleffate mariin tokko har’a Finfinnee, Hoteela Sheraatenitti geggeessamee jira. Marii kana irratti ogeeyyiin waa’ee Irreechaa fi sirna Gadaa qoratan bu’aalee qorannoo isaanii ka dhiheessan yoo tahu Prezidaantiin Oromiyaa fi Ministarri Aadaa fi Tuurizimii mootumaa federaalawa Itiyoophiyaa argamanii haasawa dhageessisanii jiran. Waa’ee marii kanaa fi haala nageenyaa yeroo jalbultii Irreechaa kanatti mul’atuu gabaasaa keenya, Muktaar Jamaal bilbilaan dubbisnee jirra. Caqasaa. No media source currently available


Waliigaltee Paartiilee Oromoo Kaleessa Mallatteessame Ilaachisee Yaada Hirmaattotaa

Paartiileen siyaasaa Oromoo dantaa uummata oromoo kabachisuuf qindoominaan waliin hojjechuuf Gaaddisa Hoggansa Oromoo akka hundeessan kaleessa gabaasuun keenya ni yaadatama. Paartiilee siyaasaa Oromoo irraa kanneen marii dhimma kanaatti hirmaataa turan keessaa haga tokko qophii har’aaf dubbisnee jirra. Tsehaay Daamxoo tu gabaase. No media source currently available


Toltuu Tufaa Kitaabotaa fi Viidiyoolee Barnoota Afaan Oromoon Daa’imman Oromiyaa Dhaqqabuuf Biyyatti Imalte

Da'immaan Oromoo biyyoota alaatti dhalatanii fi guddatan akka Afaan Oromoo baratan, kitaabotaa fi viidiyoolee barnootaa qopheessuun ka qooda gumaachaa turte - hundeessituu fi daarektarri dhaabbata “Afaan Publications” jedhamuu – Aadde Toltuu Tufaa, waggoota hedduu dhaa booda gidduu kana biyya galtee jirti. Waa’ee imala ishee ammaa fi meeshaalee barnoota Afaan Oromoo qopheessaa jirtu irratti dubbisnee jirra. Gabaasaa guutuu caqasaa. No media source currently available


Paartileen siyaasaa Oromoo ‘Gaaddisa Hooggansa Oromoo’ jedhanii maqaa baafatanii dantaa Oromoo irratti walqarqaaruuf wal dhaqan

No media source currently available Marii tana ji’a shaniin duratti jalqabanii faayidaa Oromoo irratti mari’achaa bahan. Gaadisii Hooggansa Oromoo kun dantaa Oromootiif walii gale.Wal dhaba jirullee gaaddisa kanattiin dhufatanii fala itti barbaadan. Akka Oromoo fi Oromiyaan nagaa qabaattee wal dhabaa fi waraanii ariitiin dhaabatu warra dubbiin tun laaltutti himanii akka isiin taatullee irratti hojjatan. Oromiyaatti filannoo seeraa fi dhugaa qabeettii qabaachisuuf walii galan. Gaaddisii Hoooggansa Oromoo kun akka Irreechii Finfinnee nagaan dhumatullee hojjachuuf irratti walii gale. Gaaddisa Hoggansa Oromoo"fulaa Muummeen Ministera Itoophiyaa Dr Abiy Ahmed, Itti aanaan pireziaantii Oromiyaa,Shimellis Abdiisaa,Minsitera Ittisa Biyyaa,Lammaa Magarsaaf bulchootii dhibiin jiranitti walii gale. Walumattuu akka qindeessaa marii tana keessaa Jawaar Mohaammad jedhetti waan 14 irratti walii galan. Hooggansa kana obboo Lammaa Magarsaatti walti qaba.


Prezidaantiin Itiyoophiyaa Raadiyoo Sagalee Amerikaa Waliin Gaaffii FI Deebii Gaggeessanii Jiru

Prezidaantiin Itiyoophiyaa Saahile–warq Zawudee Gumii Tokkummaa Mootummootaa 74ffaa irratti argamuun Kamisa dabre kana haasawa dhageessisanii turan. Ka bakka Gumii Tokkummaa Mootummootaa sanatti argamee ture – waahilli keenya sagantaa Afaan Amaaraa – Solomoon Abaatee Prezidaatittii waliin gaaffii fi deebii geggesse Caqasaa. No media source currently available


Miseensi Raayyaa Ittisa Biyyaa Ajjeechaa Gullisootti Raaw’atametti Shakkame To’atamee Qoratamaa Jira, Qaamni Mootummaa

Godina Wallagga Lixaa, magaalaa Gullisootti gaafa Damaraa miseensi Raayyaa Ittisa Biyyaa tokko namoota lama ajjeesee, tokko madeesse, jedhan maatii fi jiraattotni. Gochaan ajjeechaa namoota nagaa irratti raawwatu dhaabbachuu qabas jedhanii jiru. “Miseensi Raayyaa Ittisa Biyyaa gochaa kanaan shakkame to’atamee qoratamaa jira” jedhan bulchaan aanichaa. Itti Gaafatamaan Waajjira Nageenyaa godinaa Wallagga Lixaa gama isaaniin “gochaan kun gochaa namni dhuunfaa naamusa dhablummaan raawwate,” jedhan. No media source currently available


Gubaa fi Irreechi Naannoo Waashington Diisiitti Ayyaaneffame

Ayyaanni Gubaa fi Irreechaa lammiwwan Oromoo Waashingtan Diisii fi naannawa ishee jiraataniin Sanbata galgalaa fi Dilbata ayyaaneffamee jira. Irra-jireessi qeerroo fi qarree Oromoo kutaalee Meeriland, Verjiiniyaa fi Waashingten Diisii, akkasumas, kanneen naannoolee ka biroo irraa dhufan kan itti hirmaatan ayyaanni Irreechaa gaafa Dilbataa Hara Artimeeshiyaa kan handaara Waashintan, kutaa Meeriland keessatti sirna how’aadhaan ayyaaneffane. Achitti argamuun gabaasaa Nugusuu Taammiree qindeesse caqasaa. No media source currently available


Haalli Gaddisiisaan Na Mudatus Lafan Ga’uu Qabu Irraa Ana Hin Hambifne: Shamarree Mihirat Kadir

Ijoollummaa ishee qabee Isportii akka jaallataa turte kan dubbatte shamarree Miihrat Kadir kubbaa miillaa tapahataa eega turtee booda barattuu kutaa afurii yeroo turte gosa Isportii Tekewaandoo jedhamu jalqabuu dubbatti. Waggootii hanga tokko booda garuu harmeen ishee akka jabaatti waan dhukkubsataniif jecha rakkoo guddaan akka ishee mudatee ture yaadatti. Achuuma Arsii Nagallee keessatti dorgommii adda addaa keessatti hirmaachuun injifattee badhaasa argattuun harmee ishee wal’anssa fayyaa akka argatan gochaa turte. Dhuma irratti garuu harmeen ishee lubbuun hafuuf hin carroome. Achumaan qormaata kutaa 12 dabartee yunivarsitii Finfinnee haga seentuutti obbolaa ishee shanan guddisuun itti gaafatama kan biraa dabaleef. Yunivarsitii seentee digrii duraaf ennaa barattu kilaboota Tekewaandoo adda addaa keessa seenuun maallaqa argatteen obboolaa gargaaruu itti fuufte. Oboleettiin ishee makkiyaa Kadir jedhamtu barumsaaf Yunivarsitii Gondar seenuun amma eebbifamtee kilabii kubbaa milaa shamarranii Faasil Kanamaaf taphataa akka turte ibsitee jirti. Obbolaan ishee kanneen biroonis kubbaa miillaa akka tapahatan kan dubbattee mihirat fiigicha Irreechaa torban darbee irratti dandeetti Tekewaandoo agarsisuun ishee qalbii namaa hawatee jira. Kanneen sadarkaa kana akka geessu ishee fi maatii ishee gargaaran mara galateeffattee rakkoon na mudatus sadarkaa kana ga’eera jette. Mihirat yunivarsitii Finfinnee mooraa siddist Kiloo keessatti barsiiftuu akkasumas achumatti barattuu digrii lammaaffa ti. Kana malees Tekewaandoon hojii tola-oltummaa gaggeessaa jirti. Gaaffii fi deebii gaggeeffame caqasaa. No media source currently available


‘Areerotti Ajjeechaa Humna Nageenya Mootummaarra Gahe Nutu Fudhate’ Ajajaa Waraana ‘WBO’ Kibbaa

Gaggeessaa humna waraana bilisummaa Oromoo ka zoonii kibbaa ta;uu ka himan Goollicha Dheengee sanbata darbe balaa miseensota humna naga kabachiiftota mootummaa Boorana Areeroorratti dhaqqabe nuti fudhatee jechuun dubbatan. Tarkaanfii Aanaa Areero ganda Oroototti dhaqqabeen sanbata nami shan du’uu godinni booranaa ka beeksise yoo tahu, kanneen keessa milishootni fi miseensonni raayyaa ittisaa biyyaa akksumas dhalatan naannoo ka konkolaachisaa turee fi barataan kutaa 8 keessa jiruu jedhee jira. Obbo goollicha tarkaanfii garee keessaniitiin nami nagaanillee du’e kana maal jettuu jechaan gaafatamanii deebi itti aanu kennan. Obbo Goollichi ammas walitti bu’iinsi gam kibbaa jiru ittuma jira jechuun himanii jiru. Himata isaa yeroo dabreen godinni Booranaa humni maqaa Waraana Bilisummaa Oromoon kibba Oromiyaa keessa socho’u Ambuulaansii dhukkubsatoota hospitaalaan geessu dabalatee qabeenya ummataarraan balaa geessisaa jiruu jechuun himatee jira. Obbo Goollichis waa’ee himata kanaa gaafatamanii jiru. No media source currently available


Atileeetonni Oromoo Olompikii  Riyootti Mallattoo Mormii Agarsiisan  Itiyoophiyaatti Deebi’an

Atileetonni Itoophiyaa Paaraalimpikii Riyoo irratti mormii agarsiisan, eega waggoota sadi’iif Braazil keessa turanii booda tibba kana gara Itoophiyaatti deebi'anii jiru. Atileet Taammiruu Kaffiyaalewu fi Atileet Magarsaa Taasisaa wagga sadii dura Olompikii sadarkaa Addunyaa biyya Riyoo Di Jenerootti hirmachuuf biyya Braazil deeman. “Garuu, cunqursaan yeroo sana Itiyoophiyaa keessatti lammiilee keenya irratti raaw’atamaa ture xiiqii keessa nu galchee, dorgommicha irratti mallattoo mormii agarsiisuun achitti hafne” jedhu. Tsahaay Daamxoo tu dubbisee Finfinnee irraa gabaase No media source currently available


Gochaan Gammachuu Gaaromsaa Irratti Raaw’atame Dhiittaa Mirga Namummaa Ti, Jedhe Koomishinarri Mirga Namoomaa Itiyoophiyaa

Gochaan tibba kana Godina Wallagga Lixaa aanaa Ayiraattii dargaggoo Gammachuu Gaaromsaa irratti raaw’atame dhitta mirga namoomaa ti, jedha - Komishiinii mirga namoomaa Itiyoophaa. Dhimma kana irratti qabxileen qorannoo gad-fageenyaan geggeeffamuu qaban akka jiran kan akeeke, Koomishinichi, “Namoonni dhittaa mirga namooma nama qabamee harka seeraa jiru akka kanaa irratti raaw’atan itti gaafatamumaaf dhihaachu qabu,” jedha. Gabaasasa guutuu caqasaa. No media source currently available


Ayyaaneffannaa Masqalaa Oromoo Wanbraa

Yeroon kun yeroo ayyaana Gubaa fi Masqalaa ti. Uummata Oromoo naannoo Benishaangul Gumuz, godina Matakkal, aanaa Wanbaraa jiraatu biratti Ayyaanni kun akkamitti kabajama? Naakoor Malkaa namoota godinichaa haala kabajaa ayyaanichaa beekan haasofsiisee jira. No media source currently available


Namoota Hookkaraalee Bara Dabreetti Shakkaman 1,300 Himadhe, Jedha Abbaan-alangaa Itiyoophiyaa

Waggaa darbe jechuun bara Itiyoophiyaa 2011 keessa naannolee adda addaa keessatti jeeqama uumame keessatti hirmaatan, jechuun ka shakke namoota 1,300 ol irratti himannaa dhiheessuu isaa, Abbaan-alangaa Federaalaa Itiyoophiyaa beeksisee jira. Waltti bu’insoota sanaan namoonni kuma tokkoo ol ajjeefamuu fi qabeenyaan qarshii biliyoonaan laka’amu manca’uu kan ibsan abbaan alangaa muummichi, namoota himate keessaa hangi tokko ilaalcha isaanii ka siyaasaa fi gosa irraa dhufanii akka dahataatti fayyadamuun seera jalaa miliquuf yaaliin godhan qormaata itti tahuu isaa dubbatu. Caqasaa. No media source currently available


Waldaa Kunuunsa Daa'immanii fi Maanguddootaa Birmannaa

Waldaan Kunuunsa Daa'immanii fi Maanguddootaa Wallagga Lixaa, magaalaa Gimbiitti maandheffate, barattoota 300 tahaniif dabtara, qalamaa fi uffata seeraa mana barumsaa bituu beeksise. Qindeessaan Waldichaa akka jedhanitti, maanguddoota harka qalleeyyii afuriif illee mana isaanii ijaaraa jiru. Gara Fuulduraatti ammo Mana Dubbisa Kitaabaa banuufis karoora qabna jedhanii jiru. Naakoor Malkaa dabalata qaba. No media source currently available


Gammachuu Gaaromsaa Miliquu Yaallaan Dhukaasa Itti Banameen Lubbuun Isaa Darbe: Qaamni Mootummaa

Dargaggoo Gammachuu Gaaroomsaa Godinaa Wallagga Lixaa Aanaa Ayiraattii qaamolee nageenyaa mootummatiin harka isaa duubatti hidhamee erga dararamaa turee booda ajjeefamee gatamuu isaa Obbollessi dargaggoo du’e kanaa VOAtti himee jira. Bulchiinsaaf Nageenyi aanaa Ayiraa gama isaatiin dargaggoo Gammachuun to’annaa qaama seera jala oole turuu isaa ibse, garuu yaroo miliquuf yaalu tarkaanfii fudhatameen lubbuun isaa darbe, jedha. No media source currently available


KITAABNI KUUSAA ASOOSAMA GAGGABAABOO “SIIDAA” JEDHAMU EEBBIFAMEE GABAAF DHIHAATE

Kitaabni haaraan Mootii Abbaltiin barreeffanee, ka “Siidaa” jedhamuu fi asosama gagabaaboo torba of keessa qabu Dilbata darbe Finfinneetti eebbifamee gabaa irra oolfamee jira. Kitaabni asoosamaa kun dhimmoota akka dinagdee,siyasaa,hawasumma fi jalalaa akkasumaas haala jiru fi jireenya hawasni guyyaa guyyaatti fuuleffatee ka qabiyyeelee adda addaa of keessaa qabu tahuu barreessaa fi gulaalaan kitaabichaa VOAf ibsanii jiran. Gabaasaa guutuu caqasaa. No media source currently available


Dirree Dhawaa Keessatti Haleellaan Dhaqqabe Lubbuu Namaa Galaafate

Magaalaa Dirree Dhawaa keessatti sambata galgala jalqabamee ammas irra deebi’uun hookkarri ka’een lubbuun nama tokkoo maduu waajjirri kominikeeshinii bulchiinsa magaalattii biiroo beeksisee jira.Jiraattonni gama isaaniin lakkoobsi namota ud’anii sadii ga’uu dubbatu. Guyyaa dheengaddaa immoo manneen sagadaa gubuu akkasumas baankolee fi waaltaalee mana yaalaa saamuuf yaaliin ta’eera jedhan. guyyaa kaleessaa garuu magaalattiin tasgabbooftee manneen daldalaa banamanii tajaajila kennuun gabaasameera. No media source currently available


Fiigicha Irrechaa Ka Nagayaa Finfinneetti Geggeessametti Namoota 50,000 Ol Tu Hirmaate

Fiigicha Irrechaa ka Nagayaa Jalabultii Irrecha Hora Finfinee fi Hora Harsadeef Finffineetti  kaleessa geggeessametti namoonni kuma shantama (50,000) ol tahan hirmaachuun beekamee jira. Dorgommii kana, dhiirota irraa Barrihuu Haragaawii, Dubartoota irraa immoo Obsee Abdataa injifachuun mata mataatti badhaasa qarshii kuma shantamaa (50,000) badhaafaman. Muktaar Jamaal tu bakka dorgommichaatti argamuun gabaase. Caqasaa. No media source currently available


Hidhamtoota Gad Lakkifaman, Komeelee Dhihaatanii fi Deebii Koomishinii Poolisii Oromiyaa

Magaalaa Naqamtee ka jiru mooraa Masaraa Kumsaa Morodaa keessatti fi bakkawwan birootti namootni eega  hidhamanii baatiileen sadii ka dabran tahun hanga ammaatti mana murtiitti dhiyaachuu dhabuun isaanii kan isaan yaaddesse tahuu  maatii hidhamtootaa keessa hagi tokko dubbatanii jiran. Gama biraan hidhamtoonni lakkoobsi isaanii hin himamiin torbanuma kana keessa gad-lakkifamuun beekamee jira. No media source currently available Haaluma wal-fakkaataan Godinaa Horroo-Guduruu Wallaggaa, aanaa Amuruutti namoonni hidhamuu jiraattonni hagi tokko himanii jiran. Bulchaan Aanichaa, Namootni hidhaman akka hiikaman murtaa'ee jira, jedhu. Gama biraan namoonni yaroo adda addaatti “Leenjii haaroomsaa” jedhuun Mooraa Leenjii Poolisii Sanqalleetti walitti qabamaa turan keessa hagi tokko gadi dhiifamuun himamee jira. "Yeroo achi turretti hidhaa malee leenjii tokko hin argine” jedhu – kanneen gad-lakkifaman keessaa hagi tokko. Lameen irrattiyyuu, deebii argachuuf Koomishinara Koomishinii poolisii Oromiyaa haasofsiisnee jirra.


Lagni Awwaash Guutee Balaa Geechisuu Danda'a Jedhame

Sababaa rooba jabaa yeroo ammaa abu’aa jiruun lagi Awwaash guutee keessumaa naanoo suluula Awaash gara gadjallaatti balaa geessisuu akka malu ibsamee jira. Jiraattonnis of-eeggannoo barbaachisu akka godhanis Ministarri Dhimma Enerjii fi Jallisii Bishaanii hubachiisanii jira. Waggoota dhufan muraasa keessatti oomiisha Qamadii dabaluun mootummaan Qamadii biyya alaa galchu hambisuuf hojjatamaa kan jiru ta’uu ibsamee jira. No media source currently available


Deebii Ajajaan WBO Zoonii Lixaa Waa’ee Hookkara Wallagga Lixaa fi Qellem Wallaggaa Irratti Kennan

Boombii dhiheenya Mandiitti dhoosame dabalee, haleellaalee boombii fi ajjeechaalee Wallagga Lixaa fi Qellema Wallaggaa keessatti raaw’ataman, kan aangawoonni mootummaa “humnoota hidhatanii seeraa ala bosana keessa socho’an – garee ABO shanee tu raaw’ate” jechuun Waraana Bilisummaa Oromoo balaaleffatan - Ajajaan WBO Zoonii Lixaa maqaa “Jaal Marroo” jedhamuun waamaman - Kumsaa Dirribaa “himannaa dharaa ti” jechuuun haalan. “Waraanni Bilisummaa Oromoo uummata irratti dhukaasee ajjeese hin beeku. Yoo uummata irraa namni tokkollee WBO'n nu ajjeeseera jedhe himate itti gaafatamummaa isaa ni fudhanna, jedhu. Caqasaa No media source currently available


‘Booranatti Dhukkubi Tiitte Gurraachaa Nama Kudhan Ajjeese’ Jiraattota

Dhukkub Naannoo Meeggaattii bifa weerararaan mullate jedhame kun namoota dhibbaan lakkaa’aman irraan miidhaa dhaqqabsiisuu jiraattonni VOA’f himanii jiru.  Waajjirri eegumsa fayyaa godina Booranaa fala barbaadaan jira jedha. Godina Booranaa Aanaa Dirreetti dhukkubi tiitte gurraacha jedhamu, namoota kudhanii ol ajjeesuu jiraattonni himan. No media source currently available Baatii sadii as godina Booranaa Aanaa Dirree ganda Magaadoo keessatti weerara dhukkuba tiittee gurraacha jedhamu ka ciniinnaa tisiisaan namaa namatti darbuun lubbuun namoota kudhanii darbuu jiraattonni dubbata. Jiraataan Magaadaa obbo Kateelo kottoo ammallee nami ganda isaanii dhukkuba kanaan rakkachaa akka jiru dubbatu. Obbo Kateelo namootni dhukkbsatan hedduun yaalaaf gara Hospitaala yaaballootti geeffamanii jiraachuu himanii, mucaan obboleessa isaanii ganna lamaa dhukkubuma kanaan lubbuunshee darbuu dubbatan. Jiraataan Ganda Magaadoo weerara dhukkubaa ganda isaanii keessatti mudate to’achuuf mootummaan haga danda’e yaalus dhukkubi kun ammaa ummata miidhaa jiraa jedhu. Waa’ee dhibee jiraattota miidhaa jiru kana waajjira Eegumsa Fayyaa godina Booranaa gaafannee jirra. Obbo Wegenee Alemaayyehu qajeelcha eegumsa fayyaa Godina Booranaatti dursaa kutaa qorannoo dhukkuboota naannoo ho’aatti mullataniiti. Obbo Wegeneen dhukkubni kun ganda kana keessatti waantinni mullateef biyyeen kootichaa, buphaa titiisi kun itti wal hortu waan jiruuf ta’uu himanii jiru. Dhukkuba kana to’achuuf hawaasi godina booranaa bakka titiisni kun itti wal hortu akka irraa fagaatu, agoobara uffutanii bulanis jiraattota naannoof mootummaan raabsaa jiraa jedhu. Dhukkubi kun weeraraan mullachuu isaafis qorataan laabraatorii Biiroo Eegumsa fayyaarraa fuudhee deemee akka jiru, gabaasi isaas guyyoota sadan dhufan keessatti ifa ta’ee tarkaanfiin itti aanu fudhatams jedhu.


Fiigicha Irreechaa Geggeessuf Qophiin Xumuramuu Ibsame

Fiigicha Irreechaa kan Nagayaa Guddicha Fulbaana 11 Finfinneetti gaggeeffamuuf qophiin taasifame xumuramee jira jedhame. Figichi kun Magaalaa Finfinnee Addabaabayii Masqalaa ka’umsa fi xumura kan taasifatu yoo ta’uu kilomeetira 10 atileetootaafi qaamoleen hawaasa irratti hirmaatu jedhamee jira. Muktaar Jamaal dabalata qaba No media source currently available


Turtii Dargaggoo Hojii Teknoolojii Irratti Bobba'ee Milkaahe Wajjin

Dargaggoon Abdisaa Baancaa jedhamu hojii waa uuminsaa yokaan kalaqa Teknooloojiitti bobba’uudhaan, bu’aalee tajaajila adda addaa kennan oomishuutti jira. Hojiille dargagessa kanaan kalaqaman kessaa tokko kan inni ‘sirna daldalaa biyyaattii amayyessuufan hojjedhe’ jedhuu, teknooloojii “Africa Digitaal Marketing” jedhamu. Hojii teknooloojii hojjetu irraa galii akka argataa jiruu fi dorgommii sadarkaa addunyaa akka mo’ellee dubbata – Abdiisaan. Caqasaa. No media source currently available


Gaaddisaa Hirphaasaa Nama Akkamii Ture? Maatii Isaa Dubbisneerra

“Anaa fi isa na himate keessaa eenyu yakkamaan?” Dhiheenya kana Mana hidhaa Maa’ikalaawwii gara Muuziyeemiitti jijjiirame keessatti barreeffamoota hidhamtootaan dur ededa kutaalee hidhaa manichaa irratti barreeffaman keessaa tokko “Anaa fi isa na himate keessaa eenyu yakkamaan?” ka jedhuu fi maqaan obboleessa isaa – Gaaddisaa Hirphasaa jiraachuu miidiyaalee irraa dhaga’uu isaa dubbata -– Barsiisaa Kumalaa Hirphasaa. "Mana hidhaatti dararaa irra gaheen Hospitaala Minilik 2ffaatti yeroo lubbuun isaa baate, Gaaddisaan dargaggoo waggaa 27 ture." Jedha. "Waa’een isaa nama keessaa citus, na keessaa cituu dide” – ka jedhan immoo haadha Gaaddisaa Hirphasaa – Aadde Jaalalii Diroo ti. immoo. Gaaffii fi deebii guutuu caqasaa No media source currently available


Barattonni Keenya Qabxii Olaanaa Galmeesuun Waan Haaraa Miti: Daayreekteera Mana Barumsaa

Manni-barnootaa Bultii Addaa Waldaa Misoomaa Oromiyaa akka lakkoobsa Itiyoophiyaatti bara 2006 ykn waggaa 6 dura hundeeffame. Barattoota kutaa saddeetitti qabxii gaariin kanneen xumuran fi ulaagaalee adda addaan madaalee guutuummaa Oromiyaa keessaa fudhachuun kutaa 9-12 barsiisa. Manni barnootaa bakka cisichaa fi tajaajiila dhala namaaf barbaachisu mara barattotaaf kennu kun magaala Gudarii fi Adaamaa keessatti kan baname ta’uus booda garu inni magaala Gudar keessaa sababaa adda addaan cufamuun ibsamee jira. Barattonni mooraa mana barnootaa Adaamaa keessa jiratan kutaa 10 fi 12 xumura irratti qormaata ta’anii qabxiin galmeesisaa jiran sadarkaa guutuu biyyaatti haala jechuun dandeesisuun olaanaa ta’u Daayreekteera kan ta’an Dr. Hirphaasaa Caalaa Ibsanii jiru. Bara 2011 keessa barattonni qormaata kutaa kudha lamaa fudhatan martii carraa Yunivarsitiwwan adda addaa seenuu argachuu isaanii ibsanii jiru jedhan. Qormaata kutaa kudhanii kan ilaaleen Dr. Hirphaasaan ennaa ibsan waluumaagala kan qormaataaf ta’an189 keessaa 77 barnoota qoraman kurnaniin “A” kan argatan yoo ta’u brattonni 90 immo duchaatti qabxii 4 galmeesisuu ibsan. Kanneen biroon baratonni 13 qabxii 3.85, baratonni 6 qabxii 3.71, baratonni 2 Qabxii 3.57 barataa tokko qofaatu qabxii 3.41 fide jedhan Dr. Hirphaasaan. Gaaffii fi Deebii Gaggeeffame Caqasaa No media source currently available


Oduun Ajjeefamuu Abbaa Amantaa fi Gubachuu Bataskaanaa Soba: Mana Amantaa Ortodoksiitti Bulchiinsa Lallaba Kutaa Biyyaa Jimmaa

Hordoftoonni amantaa Kristaana Oortodoksii, ‘magaala Jimmaatti abbaan amantaa ajjefame. Manni amantaas gubate’ jedhamuun oduun deddmee ture soba jedhan - Mana Amantaa Ortodoksiitti Bulchiinsi Lallaba kutaa biyya Jimmaa fi Bulchiinsi Magaala Jimmaa. Manni amatichaa garuu hiriira bahuu barbaannee dhorgamne jechuun kan komate yoo ta'u, Bulchiinsi Magaala Jimmaa gama isaatiin hayyama hiriira argachuuf yaada gaafii gahaa hin dhiyeessine, jedha. Gabaasaa guutuu caqasaa No media source currently available


Haleellaa Boombii Kamisa Dabre Kan Raawwate ABO Shanee Dha: Waajjira Poolisii Magaala Buraayyu

Odeffannoon bahaa ture maqa-ballessii dha: ABO Haleellaa Boombii Kamisa dabre magaalaa Buraayyuutti miseensota kora bittinneessaa Oromiyaa irratti raaw’atameen namoonni magaa’an sagal hospitaala ciisanii wal'anamaa jiru. Gama motummatti ammo wajjiri polisii magaalaa Buraayyuu qamni haleellaa kana raawwate ABO shanee dha jedhe. Haleellaa kana ilalchisuun odeffannoon bahaa ture maqa-ballessii dha, jedha ABOn immoo. Komoshiini polisii Oromiyaa gaafatamee deebii kennuuf hin eyyamne. Gabaasaa guutuu caqasaa. No media source currently available


Kantiibaan Magaalaa Gullisoo Ajjeefaman

Kantiibaan magaalaa Gullisoo obbo Abbaba Takkaaliny kaleessa galgala yeroof qaamota hin beekamneen ajjeefaman jedhe Waajjira Bulchiinsaa fi Nageenyaa Aanichaa. No media source currently available Gama biraan, namootni lama aanichuma ganda Calliyaa Eekkaa jedhamutti humnoota mootummaan ajjeefamani jedhu jiraattotni naannichaa tokko tokko.\n\nWaajjirri Bulchiinsaa fi Nageenya aanichaa dhimma kana akkan qulquleeffanne ibseera.\n\nOduu wal fakkaatuun, Godina Qellam Wallaggaa Magaalaa Gidaamiitti namootni lama dheengadda Humnoota mootummaan ajjeefaman jedhu namootni yaada isaanii VOAf kennan tokko tokko.\n\nWalitti bu’iinsa Qaama mootummaa fi qaama hidhatee socho’u jidduutti uumam uummatni jidduutti dararamaa jira jechuunis kan dubbatan.\n\nBulchaan Aanaa Gidaamii gama isaaniin Sanbata Xiqqaa galgala Boombiin Humnoota mootummaa eegumsaaf bahan irratti waan darbamee tureef, dhukaasni tureera, eenyu akka namoota lamaan ajjeese qoratamaa jira jedhan.\n\nAjajoota Waraanaa Qaama hidhatee socho’u Waraana Bilisummaa Oromoo dhimma kanarratti dubbisuuf yaaliin goone hin milkoofne.


Heloo Abbaa 100 - Qoosaa Artiist Olii

Fiilmin qoosaa artiist Olii Naggaatiin qophaa’e torban tokko dura Finfinneetti uummataaf dhihaatee eebbifame. Qoosaa taatoon tokko, akka nam-fakkoota adda addaatti taatesse - fiilmiin kun. Dhimmota siyaasa hawaasumaa fi dinagee hedduu of keessaa qaba – jedhu, kanneen daawwatan. Gabaasaa guutuu caqasaa. No media source currently available


Hundeen Waan Hundaa Barnoota . Kanaaf Jabaachuu Qabna: Barataa Waan Haaraa Uume

Dargaggoo reefuu barnoota sadarkaa lammaffaa xumurate tokko foormulaa herregaa haaraa uume yokaan kalaqe. Wallagga Bahaa, aangaa Sibuu Siree keessatti ka dhalatee guddate – barataa Tolee Fiqqaaduu Aagaa, Mana-barnootaa Siree Sadarkaa Tokkoffatti, kutaa saddeettaffaatti qabxii giddu-galeessaa dhibba keessaa sagaltamii ja’a fiduudhaan, dorgomee, Mana-barnootaa Bultii Addaa Waldaa Misoomaa Oromiyaa, dura damee Gudar jirutti, eega inni cufamee booda immoo kan Adaamaa jirutti sadarkaa lammaffaa baratee bara dabre xumurate. Kutaa 1: No media source currently available Kutaa 2: No media source currently available


‘Ammaa Gargaarsa Feena’ Lammilee Oromoo Liibiyaa Jiran

Mooraa baqattoota Abbuu Saliim jedhamuu fi kaan keessa ka jiraatan baqattoonni eegdonni miidhaa akka irraan gahaa jiran gargaarsas akka hin qabne dubbatuu Baqattoonni Liibiyaa magaala Tiripoolii jiraatan ammas dhaabbileen namoomaa gargaarsaa nu qaqqabuu jechaan gargaarsa gaafataa jiru. No media source currently available Liibiyaa, keessumaa magaala guddittii Tiripoolii keessa baqattoonni jiraatan ammas haala yaaddessaa keessa jirraa jedhu. Lammileen Oromoo koolu galtummaan jiraatan mooraa jiraatan keessatti akka rakkataa jiran, waan nyaatan illee akka hin qabne dubbatu. Bayyaan Abdoo bara 2015, biyyaa bahe; ji’a caamsa liibiyaa erga gahee amma yoonaa mooraa to’annaa hidhattootaa jela jiru keessa jiraachuu dubbata. Hasan Ibraahim; dhalataan Oromoo godina walloo kamisee bara 2016 biyyaa baqates, mooruma Abusaliim keessa Bayyaan fi lammilee Oromoo kaan waliin jiraata. Hasan mooraan inni hiriyoota isaa waliin keessa jiraatu, mana kuusaa akka tahe himee, eegdonnis yeroo yeroon akka fedhan balaa nurraan geessisu jechuun dubbata. Baqataan biroo ka mooraa magaala Tiripooli jiru kaan keeessa jiraatu yaada naaf kenne Mohaammed Ahmed. Mohaammed amma Naanno Tiripoolii bakka Sika jedhamu keessa jiraata; nyaatni fi gargaarsi muraasni nuuf dhiyaatus, haalli jiru garuu ammas sodaachisaadha jedha. Kanaafis baqattoonni kunneen gargaarsa gaafatu. Lolli Liibiyaa keessatti dhiyeenya lafaa jalqabe ammas waan hin dhaabbanneef, UNHCR dabalatee dhaabbileen namoomaa kaan biyyattii dhiisanii bahaniiru; UNHCR garuu ammaa baqattoota harka hidhattootaa fi mootummaa jiraniif fala barbaaduuf mootummoolee addunyaa tumsa gaafataa jira. Baqattoonni garuu halli keessa jirru yeroo kan kennisiisu miti furmaata hatattamaa feenaa jedhu.


Bara Darbe Hawaasni Akkamitti Madaala?

Waggaa tokko dura yeroo Muummee Ministiraa Doktor Abiyyi Ahmad gara aangootti dhufanii as jijjiiramawwan adda addaa argamanii jiran jedhu – namoonni. No media source currently available Kanneen keessaa hiikamuu hidhamtoota siyaasaa, paartilee fi namootni siyaasaa biyyattii dhaa ala turan gara biyyatti deebi'uu, mirga yaada ofii ibsachuu kabajamuu, anga'ootni mootummaa tokko tokko badii raawwachuutti shakkaman hidhamuu fi ka biro akka fakkeenyaatti kaasu. Kanarraa ka’uudhaan lammiiwwan biyaa, waggaa keessa darbaa jiran - bara 2011 akkamitti ilaalu? Naakoor Malkaa Jiraattota magaalaa Amboo, Naqamtee fi Wallagga Lixaa akkasumas barattoota barnoota sadarkaa ol’aanaa dubbisuun yaada isaanii nuuf ergee jira.


Walleelee Aadaa Oromoo Wallaggatti Birraa Sirbaman

Kabajaa ayyaana waggaa haaraa kana ilaalchisuudhaan, gabaasaan keenya Naakoor Malkaa waa’ee ayyaana Birraa kana ayyaaneffamuu, waa’ee walleelee aadaa Oromoo Qeerroo fi Qarreen Wallaggatti sirbamanii, qorataa Seenaa obbo Charinnat Waaqwayyaa fi wellisaa hawwisoo magaalaa Naqamtee Daddaraaroo Taakkala haasofsiisee jira. No media source currently available


Ejensiin Babbal'na Waldaalee Hojii Gamtaa Oromiyaa Ayyaana Waggaaf Oomishalee Qonnaa Gatii Madaalawaan Finfinneetti Dhiyesse

Ayyaana waggaa haaraa Itoophiyaa boor ayyaaneffamu akka gatiin hin dabalamne gochuuf jecha, Ejensiin Babbal'na waldaalee Hojii Gamtaa Oromiyaa oomishalee qonnaa gatii madaalawaan Finfinneetti dhiyessee jira. Namoonni Oomishaalee kana bitachuf gara gabaa dhufan gatiin Xaafii Kuntalaa tokko, ka daldaltoonni gurguran irraa qarshii Kuma tokko hanqisamee gurgurama, jedhu. Gabaasaa guutuu caqasaa. No media source currently available


Qabxiin Barnoota Sadarkaa Ol'aanaa Seensisu Ifa Godhame

Barattoonni Kuma 140 Ol Dhabbatoota Barnoota Mootummaatti Ramadamuuf Jiraachuun Ibsame Ministarri Saayinsii fi Dhaabbatoota barnootaa Olaanoo qabxii barattoonni gama gara dhaabbatoota barnootaa sadarkaa ol’aanaatti ittiin galan ibsuudhaan, barattoonni kuma dhibba tokko fi kuma afurtamii lamaa ol akka dhaabbatoota barnootaa mootumaatti simatan beeksisee jira. Ministirichi akka beeksisetti, baatii Fulbaanaa irraa eegalee Yunivarsiitonni hunduu barattoota simachuu eegalan. Kutaa barnootaa filachuun isaanii immoo qabxii turtii waggaa tokkoo booda argatan irratti hundaa’uun geggeessama. Gabaasaa guutuu caqasaa. No media source currently available


Tiyaatirri Ijoollee ''Bukkurruu" Jedhamu Finfinneetti Agarsiifame

Tiyaatirri Ijoollee '' Bukkurruu" jedhamu kan afaan Oromoottin yeroo jalqabaatiif artist Humneechaa Asaffaan barreffamee fi  qophaa'ee  tibanaa Finfnnee Giddu-gala Aadaa Oromootti agarsiifamee jira. Namoonni tiyaatira kana daawwatan ijoollee Oromoo magaalaa keessatti aadaa fi duudhaa isaanii dagataan daandiitti debisuuf hojiin akkasii jajjabbeffamu qaba, jedhu. Da'imman tiyaatiracha ilalanis itti gamaduu isaanii dubbatu. No media source currently available


‘Ammas Humni Nageenya Mootummaa Miidhaa Nurraan Gahaa Jira’ Jiraattota Godinaalee Gujii

Ammas Gujii lameen keessa ka jiraatan jiraattonni humni mootummaa yoo nageenya kabachiisu jiraattotarraan balaa geessisaa jiraa jechuun komatu. Kanaanis lubbuun namaa darbaa akka jiru, namni hedduunis hidhamaa jiraa jedhu jiraattonni yaada isaanii VOA’f kennan. No media source currently available Jiraattonni Godinalee Gujii ammas humni naga kabachiiftota mootummaa jiraattota irraan balaa dhaqqabsiisaa jiruu jechuun himatan. Jiraattonni yaada isaanii VOA’f kennan dhuma ji’a Hagayya darbe kanaa humni Raayya ittisaa Malkaa Sooddaattii nama afur ajjeesuu himanii kaan ammoo ammas hedduun hidhaa akka jiran dubbatan. Bulchiinsi Gujii Lixaa deebii kennee jiraa.


Abbootiin Gadaa Torbee Araara labsan

Abbootiin Gadaa Oromoo jala bultii ayyana Irrechaatti Torbee Araara labsan. Torbeen araara kun rakkoo hawaasumaa fi siyaasaa lammiilee jidduu jiru qulqulleffachuun hundu akka jaalalaan bara haaratti waliin cehuuf jedhamee akka tahe dubbatu. Irrechi Hora Finffinee Fulbaana 24 fi Irrechi Hora Harsadee Fulbaana 25 akka kabajamus Abbootiin Gadaa kun labsanii jiran. Gabaasaa guutuu caqasaa. No media source currently available


Haleellaan Jibbinsaa Afrikaa Kibbaa Keessaa Naayijeeriyaa Keessatti Tarkaanfii Haaloo-bahinsaa Kakaase

Jibbinsa lammiwwan alaa irraa ka’uun haleellaan dhiheenya kana Afrikaa Kibbaatti geggeessamee fi lubbuu lammiwwan alaa galaafate, biyyoota alaa hedduu keessatti yaaddoo uummee jira. Naayijeeriyaa keessatti, haleellaa haaloo-bahnisaa fi manneen hojii lammiwwan Afrikaa Kibbaa biyyattii keessaa cufsiisuutti geesse – hookkarri Afrikaa Kibbaatti lubbuu galaafate. Magaalaa Abuujaa keessatti hiriirtonni aariidhaan kaka’an, manneen daldalaa lammiwwan Afrikaa Kibbaa, waajiraallee Kaamopaanii Komiyunikeeshinii Afrikaa Kibbaa beekamaa, kan MTN fi wahiloota isaanii weeraruuudhaan cufsiisan. Lammiwwan Naayijeeriyaa, haleellaa Afrikaa Kibbaa keessatti lammiwwan isaanii irratti geggeessameef deebii haaloo-bahinsaa deebisuun kun ka jalqabaa ti. Bara 2008, haleellaan lammiwwan alaatti xiyyeeffatee geggeessame namoota 62 ka galaafate yoo tahu, bara 2015 keessas akkanuma ka’ee namoota 7 galaafate.


Mootummaan Hojii Bara 2011 Hojjetee fi Danqaalee Nu Mudate Jedhu Irratti Ibsa Kenne

Mootumman Naanno Oromiyaa bara 2011 keessa hojiilee Hawaasaa-Dinagdee gurguddo hojjetamanii fi dangaalee nu mudatan, jedhu ilaalchisee Sanbata dabre kana maddeen oduuf ibsa kennee jira Itti aanaan Preezdantii Obbo Shimalis Abdiisaa ibsa kennaniin, “mootummaan sochii haala siyaasa bal’isus aadan siyaasaa shiraa fi xaxaa ta'e rakkoo nu mudate,” jedhan. Itti aanaa Dura taa'aa Koongirasii Federaalawa Oromoo Obbo Mulaatu Gammachuu immoo, gama isaaniin, ibsi Mootumaan kenne kan kanaan duraa irraa waan adda hin qabu, jedhu. No media source currently available


Jimmatti Dukkubni Akka Tasaa Hawaasa Qubattootaaitti Seene Lubbuu Galaafate

Namoonni buufata qubattootaa magaalaa Jimmaa keessa jiraatan hagi tokko dhibee akka tasaa torban tokkoo as mudateen namoonni jaha isaan keessaa du’uu dubbatu. Itti gaafatamaan Waajjira Dhimmoota Komunikeeshinii bulchiisa magaalichaa dhibeen gifiraa akka ka’e dubbatanii, “Namni dhibee kanaan du’e daa’ma tokko qofa” Jedhu. Buqqaatota kana deebisanii dhaabuuf qaama dhimmi ilaallatu waliin akka hojjetaa jiranillee dubbatu. Biiroon Eegumsa Fayyaa Oromiyaas dhibeen Gifiraa mul’ate akka hin babal’anne akka garee tokko achi ergaa jiran dubbatanii, “Namoota mallattoon dhibee gifiraa irratti mullate 50 tahan keessaa 30ni yaalamanii manatti deebi’aniiru, 20 yaalamuu irra jiru,” jedha. No media source currently available


Waa’ee Falmii Gidduu Kana Waldaa Ortodoksii Keessatti Uumamee Abbotiin Amantii Gam-Lameenii Maal Jedhu?

Mana Lubumaa Ortodoksii naanno Oromiyaa hundessuf sochiin taasifamaa jiru mana amantichaa akka hin diigne sodaana jedhu warri Mana Amantaa Bataskaan Ortodokisi Tawaahidoo. Koreen Mana Lubumaa Ortodoksii naanno Oromiyaa gama isaatiin tajaajila hawaasaa dhiheennatti diriirsuu malee kaayyo biraa hin qabnu jedha. No media source currently available


Mariin Nageenyaa Oromiyaa fi Benishaangul Gumuz Gimbiitti Geggeessama

Mareen nageenyaa bulchiisota naannoo Oromiyaa fi Benishaangul Gumuz hirmaachise tokko har’a Gimbii, bakka Tolee jedhamutti deemsisamee jira. Itti aanaa Itti-gaafatamaan Waajjira Qindeessaa Nagaa fi Misooma Waliinii ka Naannolee lamaanii akka jedhanitti waltajjiin bakka bu’oota hawaasaa godinaalee sadii gidduutti geggeeffame kun hariiroo gidduu isaanii caalaatti fooyyessa. Namoota nagaa booressuuf tattaafatanis to'achaa jirra, jedhu Itti gaafatamtichi. Namootni yaada isaanii Raadiyoo Sagalee Ameerikaaf kennan tokko tokkos nageenya isaanii eegsifatanii nagaan waliin jiraachuuf qophii tahu himan. No media source currently available


Chukunguniyaa ganna 70n duratti Tanzaniyaati argan Dirree Dawaatti nama kuma 20 olitti dhibameen guyyaa 4-5 keessatti ammo 'fayyanii bahan'

No media source currently available Dhibii kun akka ogeeyyotii fayyaa jedhanitti naafa nama caaccabsa, mittaa nama jalaa guuree humna nama dhowwa. Maqaa Chukunguniyaa jedhu kanallee Tanzaaniyaatti itti baasan.Akka ogeessii dhiba nafa keessaa hospitaala Dil Corraa,Dirree Dawaa, Khaliid Alii jedhetti dhiba kana ji’a 2n duratti,Jijjigaatti argan. Dirree Dawaa ammoo ji'a1n duratti gahe. Dhibii kun akka Dr., Khaliid jedhetti bookee biinnii fakkaattuun namatti dara.Haga ammaatti Dirree Dawaa keessatti nama kuma 20 caalaatti dhiba kana irratti arganii namii hedduun ya akimatee bahe. Maqaan dhiba kanaa Chukunguniyaan (Studpid posture) jedhaniin jedha Dr Khaalid. Maan jennaan namii isa qabu hin tittima,gadi gomphoolaa gadi jechaa deema. Mana akimii ufi keessatti Dr Khaalid nama 150 caalaan wallaane. Namii kun jaarsaa fi jaartii fi kahima. Milkieeta dhiba Chukunguniyaa qabuu Ogeeyyotii fayyaa yoo nama milikeeta kana qabu argan Oowwa nafaa diqqeessan Bisaan nafa keessaa diqqaachuu dhowwuuf glucoise itti dhaaban Chukunguniyaa namatti dabruu dhowwuuf Taatullee akka Dr Khaalid jedhettti dhiba kana namii duru fayyaa haga guyyaa 4-5 keessatit hin fayya. Yoo fayyanillee ammoo mittaan duraan nama iitofte daftee hin fayyitu. Mootummaan Itoophiyaa dhiba kana wallaanuuf qorsa itti barbaadaa dhibamaalee gargaaruutti jira.


Nagaa Oromiyaa keessaa Eegsisuuf Humnaan Garaaramuun Fala Hin Ta'u

Mootummaan naannoo Oromiyaa ol aantummaa seeraa kabachiisuuf jecha akka lakkoobsa Itiyoophiyaatti bara 2012tti qaamota seera-ala hidhatan Oromiyaa keessaa dhabamsiisuuf karoorfadhe, jechuun ibsa dhiheenya kenne irratti, namoonni qaamota hawaasaa adda addaa irraa namoonni kutaalee hawaasaa adda addaa irraa gaafataman yaada isaanii kennaniin jiran. Oromiyaa nagaa fi tasgabii qabdu arguuf lolan osoo hin tane marii fi wal hubbanan walitti deemuu tu barbaachisaa dha – jedhu, namoonni Raadiyoo Ameerikaaf yaada isaanii kennan kun. No media source currently available


Aramaan Oomisha Keenya Nyaatee Fayyaa Keenyas Hubaa Jira: Qonnaan Bultoota

Bulchiinsa naannoo Amaaraa godinaa Oromoo keessatti ka babal’ataa deeme aramaan bakka biraa irraa dhufee achitti wal-hore oomisha qonnaan-bultootaa xiqqeessaa deemuu isaa dubbatu qonnaan-bultoonni. Babal’achaa deemuu aramaa kanaa fi rakkoolee hedduu inni hordofsiisu irraa ka’uu dhaan qaamonni adda addaa walitti-qindaa’uun duula ittisa isaa geggeessuu qaba jedhu Qajeelcha Qonnaa Godinaa Oromootti ogeessi eegumsa midhaanii Obbo Araarsaa Warqinaa. No media source currently available


Paartiileen Morakattootaa Miseensonnii fi Deggertonni Isaanii Oromiyaa Keessatti Akka Hidhamaa Jiran Himatan

Partiileen morkattootaa maqaa Oromoon socho'aan, Kongireessi Federaalistii Oromoo fi Partiin ABO filannoo bara 2012 geggeessamutti karaa nagaa hirmaachuuf ka qophaawaa jiran tahuu dubbatanii, “garuu, mootummaan miseensotaa fi degartoota keenya hidhaa jira,” jedhu. Mootummaan Oromiyaa gama isaatiin filannoof akka haala miijessaa jiru eeree, “paartiileen morkattootaa yoo ka karaa nagaa socho’an tahe rakkoolee isaan mudatan ni furra,” jedha. No media source currently available


Gareen Miidiyaa Hawaasummaa fi Namni Dhuunfaa Naqamtetti Birmannaa Barattoota Harka Qalleeyyiif Godhan

Gareen miidiyaa hawaasummaa ka Facebook “Ijoollee Naqamtee” jedhamuun of moggaase deggersa dabtaraa fi qalamaa barattoota harka qalleeyyii magaalaa Naqamtee keessa jiraniif taasisaa jira. Gara fuulduraattillee deggersi barattoota harka qalleeyyii kun kan itti fufu tahuu ibsan qindeessaan garee kanaa. Sagantaa kanaan barattootni 1500 akka deggeraman himanii, meeshaaleen barnootaa sun yeroo ammaa bulchiinsa magaalaa Naqamtee qaqqabuu dubbatanii jiran. Gama biraatiin, achuma magaalaa Naqamteetti dargaggoon Jiinenus Fiqaaduu jedhamu, barattoota harka qalleeyyii 20 deggeruun barsiisaa jira. Hiriyootaa fi namoota kaayyoo isaa deggeran waliin tahuun barattoota 120f meeshaalee barnootaa guutuu dhiyeessuuf kan hojjetaa jiru tahuu dubbata dargaggoon kun. No media source currently available


Bara 2012 Keessa Qaama Mootumaan Hidhate Malee Oromiyaa Keessa Akka Hin Jiraanne Gochuuf Hojjetaa Jirra: Mootummaan Oromiyaa

Mootummaan Naannoo Oromiyaa hojjille ijoo bara 2012tti hojiilee Oromiyaa keessatti hojjechuuf karoorfate sabaahimaalee yokaan miidiyaaleef ibsa kennee jira. Naannoo Oromiyaa keessatti bara 2012tti qaamni seera qabeessa hintane hidhatee akka hin sochoone ni tasisamaa jedhan hogganaan Biiroo Dhimmota Kommunikeshiini Mootummaa Naannii Oromiyaa, Obbo Adimaasuu Daamxoo. No media source currently available


Jireenya Libiyaa Keessaa Mannaa Galaanatti Senanii Du’un Salphaa: Baqataa

Libiyaa keessatti mootummaa fi seerri dhabamuun jireenya godaantootaa ykn baqattoota achi jiranii daran hammeessee jira. Jireenyi iddoo sanaa itti hammaannan imaltuu galaana seenuu keessaa harkii caalaan galaanaan nyaatamanii kan carroome qofatu lubbuun hafa. Hangi tokko immoo namoota seeraan ala nama deddebisaniin reebichaa fi saaminsi irratti gaggeeffamen lubbuun isaanii darba. “ Gamannis Ibidda Gamasis ibidda” jechuun kana. Baqattoota Tripolii keessatti rakkataa jiran keessaa tokko akka jedhutti “ taa’anii dararamuu irraa galaanatti seenanii du’uu wayya” Garuu jedhe galaana lubbuu ofii keessatti dhaban sana seenuuf iyyuu maallaqa gaafata waan ta’eef teenyee ilaalla jedha. Magaala Tripolii bakka Abu Saliim jedhamu kan jiru moraa Tokkummaa Mootummotaa keessa lammiwwan Itiyoophiyaa, Somaaliyaa fi Sudaan kanneen 800 ta’antu jira jedhu baqattonni. No media source currently available


Aanaa Liibanii fi olloota isaatti nama kuma 100tti rakkoo bisaanii qaba Nageellee Booranaatti bisaan jarkeena tokko birrii 15

Bokkeennii hagayyaa barana qaqallachuu fa danaha,harooleen durii warabbatanillen ya goggodde,porojeektiin bisaan Gannaalee birrii biliyoona hedduun hojjachaa bahan jedhanilleen hardhallee ‘dhadhuma ibidda bu’e tahe’ aanaaleen gammoojjii Gujii Bahaa rakkoo bisaanii hamtuu keessa jiran. Akka warrii lafaa jedhutti durii rakkoon bisaanii hamtuu gama baaddiyaa jirti. Amma Nageellee Booranaalleen rakkuma akkanaa keessa jirti.Nagellettuu boottiin bisaan namatti waraabuutti jiran. Akka aabba Abbiduuba Soraa,itti gaafatamaan waajjira ODP aanaa Liiban jedhetti Nageellee Booranaa bootii lamatti guyyaatti bisaan itti waraaba. “Jerkaanii tokko birrii 15ti Beenzinaatii fi bisaanii gatiin wal qixxe,” jedha. Bisaan sunuu akka aabba Abbiduubii jedhetti nama humna qabutti bitata.Akka aabba Abbiduubi jedhutti namii bisaan dhabee akka hin jiru. Nageelletti “bootteen ummata qulaamsuutti jiran.” Fulaan akkana rakkoo bisaanii itti himan Gumii Eeldalloo ,Liiban gama tokko, Gooroo Doolaa… Aanalee gammoojjii Gujii Bahaatti 3-4 oolanii bisaan argatan.Aabba Abdii Roobaa jaarsa biyyaatii warra Nageelleetti. “Warra kiyya waliin halkan saatii 10 bisaan barbaada yaanee achuma oollee galle jireennii namaatuu akkanuma jira,” jedha. Aanaleen gammoojjii Gujii Bahaa bisaan lafaa dhabanii namii maddoo bisaan irratti wal mudduutti jira.“Madda bisaan keessaa waraabbatan, nama achi keessa jiru, harree bisaan waraabduu worofaan wal hin gahu.,” jedha aabba Abbiduubii. Bisaan laga Gannaalee ka nama dhibba hedduu dheebuu fi beela baasa jedhanii ganna 15 duratti jalqaban akka aabba Abbiduubii jedhetti dhadhuma ibidda bu’e tahe.“Waan bisaan kanaa haasahuunuu ya nu jibbisiifte.” Liiban,Gumii-Eeldalloo,Nageellee Booranaa fi olloota isiitti abbaa warraa kuma 100 caalutti rakkoo bisaanii keessa jira. Laftii akka Mi’eessaa,Simintoo,Gurra-Dheeraa,Dhakaa-Qallaa, Hara-Dotii faatii olloota rakkoo akkanaa keessa jiran. Gujii Baahaa aanalee gammoojjii torba qaba. Maddoo bisaanii wal irra gooman qaban malee aanaa Gorooo Doolaa,Waadera faatillee rakkuma akkanaa keessa jiran. Bulchiinsilleen diqqaatullee boottii jiru baaddiyaatti ergee faluutti jira. Bisaan naanoo sunitti dhiyoo tana bahanilleen yoo silaa afaan nama dhaqqaban woma abdatan. Namii yoo isiin tolte bokkaa Hagayyaa eegata.Sun jiraachuu baannaan akka aabba Abbiduubi jedhutti soda guddoo.


Barattuu Kitaabota Manneen Barnootaaf Gumaachitu

"Mana barumsaa mataa kiyyaa banee ummata itti barsiisuun barbaada. Kitaabota tola-ooltumaan walitti qabee yaroo jalqabaaf mana barumsaan ofii itti baradhee dhaqee gumaachu kiyya barattoonni arganii, hedduu gammadanii onnatan." Kan kana jette Shamaree Bariitee Guddataa ti. Tola-ooltumaan kitaabota walitti qabdee maneen barnootaa adda addaa Oromiyaa keessa jiraniif gumaachiti. Gaaffii fi deebii waliin geggeessame caqasaa. No media source currently available


Biiyyonni Afrikaa Dhibee Kaansarii Ittisuuf Walii-tumsanii Hojjachuu qabu jedhame

Yaa'iin Qindoomina Kaansarii Afrikaa 6ffan har’a Finfineetti geggefamee jira. Itiyoophiyaan dhibee kaansarii ittisuu fi wal’aanuuf hojii jajjabessaa hojjataa akka jirtu dubbatti. No media source currently available


Imaammata Barnotaa Ilaalchisee Xiinxala Kenname

Sagantaan Sirna Barnootaa haaraan mirga naannolee sarbuu bira darbee heera Mootumma Biyyalessa fi labsilee idila addunyaas kan cabsudha jedhan, Yunibarsitii Finffineetti Qorataa Sirna Barnoota kan ta'an Doktar Firdiisaa Jabeessa. Doktar Firdiisaan akka jedhanitti qoranaaleen rakko qulqulina barnoota jedhamanii kaahamanis rakko isaa kan qixaan lafa kaahan miti. No media source currently available


Afrikan Morookootti walii yaatee ispoortii 26n wal dorgomutti jriti, Itoophiyaan atileetota 80 oli fialttee gurraattee dabarteen

All Afican Games dorgommii Afrikaa ganna afur afuriin wal dorgomutu amma guyyaa 8essoo keessa jiranii dorgommiin tun 12essoo. Atileetota 6,000 Raabat,Morookootti yaa'ee wal wal dhahuutti jira. Dorgommii 26 itti jrian keessaa ispoortiin 17 Olompikii bara 2020 nama qopheessitu. Masriin medaaliyaa 86 argattee tokeessoo kana keessaa warqii 27 argattee tokkeessoo jirti. Afrikaan Kibbaa madaaliyaa 51 kana keessaa warqii 23 lammeessoo jirti. Morookoon amma haga kaleetti medaaliyaa 41 guurrattee, warqii 13,meetii 17 saldaqaa 17 argattee sadeessoo jirti. Dorgommii tana Hagayya 19 jalqabanii Hagayya 31 dhumattii. Akka komaander Toleeraa Dinqaa jedhetti Itoophiyaan fiigicha M800 -km 21 waliin ispoortii hedduu irratti dorgomti. Itoophiyaan akka qilleensa lafaa barataniif jettee atileetota fulaa lamatti qooddee ergite. Koloneel Daraartuu Tulluu kalee atileetota 13 fuutee achiin dabartee jarii kun Jimaata dorgoma. Dorgommii All Africa Games jedhan tanaan Olompikii Afrikaa jedhaniiyyuu. Baranallee biyya Afirkaa 51tti irratti wal dorgomuutti jira.Waann hardha irrtti dorgomte keessaa tokko fiigihca dhiiraa metirii 10,000.


Ibsii Ministeera Barnootaa Baase Maal Jedha ? Kutaa 2ffaa

Sagantaa barnootaa haarawa ykn Roadmap irratti Afaan kanan ykn sanaan kennama jedhee kan maqaadhaan ka’ame hin jiru jedha Biroon Barnoota Oromiyaa. No media source currently available Ibsi Ministeera Barnootaa Federaalaatiin kennames kan dogoggora of keessa qabu fi Sagantichis kan sadarkaa wixineetti jiruu malee mirkana hin arganne jedhan Hogganaa Biroon Barnoota Oromiyaa Dr. Tolaa Bariisoo. Oduu gabaasaan keenya Muktar Jamaal Gaafiif Deebii Dr. Tolaa Bariisoo waliin gaggeesse kutaa duraa armaan gaditti caqasaa. No media source currently available


Ibsii Ministeera Barnootaa Baase Maal Jedha ?

Ibsi Ministeera Barnootaa Rood map yookiin Sagantaa haarawa jechuun baasee keessatti Qormaanni kutaa saddettaffa kan sadarkaa Federaaliin kennamu jedhamee ibsame dogogoraa fi kan sirri hin taane ta’u Biroon Barnoota Oromiyaa beeksisee jra. No media source currently available Hogganaan Biroo barnoota Oromiyaa Dr. Tolaa Bariisoo gaafiif deebi raadiyoo sagalee Amerikaa waliin taasisaniin barnoonni afaan Oromoos sadarkaa naannotti hanga kutaa Sadeetitti, darbees hanga Yunivarsiititti kennamuum itti fufa jedhan.


Gaaf Tokko “Biyya Kootti Deebi’een Barsiisa” Jedheen Abdadha: Barsiisaa Moraa Baqataa Keessa Jiraatan

Barsiisaa Taarikuun yoo dubbatan, biyyaa baqachuuf ka na geessise Waldaa barsiisotaa keessatti mirga barsiisotaaf falmuu kootii jedhu. Biyyaa kan baqatan waggaa kudha tokko dura yoo ta’u amma biyya keeniyaa Buufata baqataa Keessa jiraatu. Abbaa ijoollee Afurii, ogummaan ammoo barsiisaadha. Obbo Taarikuu Garbii, dhalataan Oromoo buufata baqataa Dadaab keessa jiraatan ‘yoo waaq jedhe gaaf tokko biyya kootti galeen hojii barsiisuutti deebi’aa jedhu’ Haala jiruu fi jireenyaa keessa jiran; odu gabaasaa VOA Naayroobii Galmoo Daawit’tti himanii jiru. No media source currently available Kan dhalatan Godina Hoorro Guduruu naannoo Abuunitti’. Barumsa ka sadarkaa tokkoffaa Jaardagatti, ka sadarkaa lammaffaa ammo Saqalattii baratani. Bara 1999 Dhaabbata leenjii barsiisotaa Agarfaa irraa erga eebbifamanii booda agarfatti deebi’anii ganna kudhaniif hojii barsiisummaarra turan Barsiisaa Taarikuu Garbii. No media source currently available ‘Buufata Baqataa Keessatti Hojjetanii Ofiin Of Bulchuu’ – Baqattoota Oromoo Dadaab Jiraatan Har’a garuu isaani fi haati warraa aadde Immebeet Xaasew ijoollee bultii keessatti waliin horan duuka Buufata baqataa Dadaab Hagadeeraa jiraatuKaaba Baha Keeniyaa. Barsiisaa Taarikuun yoo dubbatan, biyyaa baqachuuf ka na geessise Waldaa barsiisotaa keessatti mirga barsiisotaaf falmuu kootii jedhu.Obbo Taarikuun abbaa ijoollee afuriiti, yoo jalqaba dhufan kophaa Dadaab gahan. Aadde immebeet haadha warraa barsiisaa taarikuuti. Jiruu baqaa keessatti ijoollee guddisuun baayyee ulfaataadha rakkisaa ta’u dubbatu.


Kanneen Lagnii Awwaash Jieenya Irraa Buqqise Maal Jedhu?

Lagni Awaash namoota 10,000 ol ta'an irratti midhaa dhaqabsise Lagni Awaash Godina Shawaa kibba Lixaatti irran dhangala'ee namoota kuma kudhani ol ta'an irratti midhaa dhaqabsisuun isaa himame. No media source currently available Namoota bishaaniin marfaman baasuu fi gargaarsa namooma dhaqabsisuuf humna bidiruun fayyadamuu irra caalee waan rakkisaa ta'eef Hilikooptariin gargaaramuuf Raayya ittisa biyyaf gaafin dhihaate eeggamaa jirachuu Komishiniin Hoggansa Sodaa Balaa Oromiyaa beeksisee jira.


Bulchaan Waldaa Kristaanaa Ortodooksii Godiina Harargee bahaa keessatti Ajjeefaman

Bulchaa Gadaamii Qullubbii Gabri’eel kan turan Meleak Haayil Qomos Abba Inquusilaas sirna waldaa kristaanaa gaggeessanii mana ofitti galanii booda du’anii argamuu isaanii ibsamee jra. Mana keessatti du’anii argamuu sana hordofee mormii ka’een namnii tokko ajjeefamee kanneen biroo 5 madaa’uu maddeen VOA..f ibsanii jiru. Bulchaa ta’uun mudamanii iddoo sana eega dhaqanii baatii 4 yoo ta’u uummata waliinis walitti dhiyeenyaan hojjataa turan jedhamee jira. Du’a isaanii kana booda mormii dhageesisuuf jiraataan magaalaa bobba’an polisoota waliin walitti bu’anii ijoollee keessaa tokko du’ee kanneen biroo shan madaa’uu isaanii ragaan argame ni agarsiisa jechuun Addis Chakool gabaaasa ergeen hubachisee jira.


Makfuraa Haaji Ahmed Nuuree MN Daldala ufii qabdi "Namni hundu dandeettii ufi qaba narsiin naaf hin taane daldalatti cimtuu tahee ufi arge"

No media source currently available Makfuraa HaajiNuure Amerikaa Minisootaa jiraatti Amerikumatti guddatte. Minisootaa fi St. Paul keessaa oolmaa ijoollee qabdi.Oolmaan haawwaniilleen dhiyoottuu hujii jalqabaaf. Oolmaan isiin ammaaf qabdu: Arta Child Care Center Future scholar’s child Care Ahlan Child Care Center Dream Home Health Care Forever Friendship Oolmaa ijjoollee keessaa nama haga 600 caalutti keessaa jetti. Warrii asi keessa oolu ijoolleen ji’a 6-ganna 12ti.Kaan warra humna laafaati. Dhaabbilee daldala akkanaa qaban ammoo irra deemtee barsiifti.Ammaaf hojjataa 105 qabdi namii oolmaa Hujii tana ganna shaniin duratti jalqabde.Minisootaatti MSTC barattee daldalaan, business eebbifamte. “Kooleejji irra bahee daarektea oolmaa daa’immanii tahee tahee hojjachaa ture.Ji’a sadii hojjadhee kiyya banadhaa,” jette. Silaa barumsa narsii barachuu feete sun hin taaneef biraa deemte.Barumsa daldalaa kana garaan feeti dandeettiillee hin qabdi. “Dandeettii tiyya argee business kanaaf dhaladhe ufin jedhe.” Ijoolleen oolmaa Makfura keessaa oolan hagii guddaan ijoollee barnootaaf kutaa tokkoof kaasee barnootaaf qophaahan. Achumatti nyaatanii obsaan. Achumatti leenjisanii kutaa tokkon gahan. Jarii ijoolleen isaanii asi barattu maatii mootummaan gargaaru kaan ammoo warra horii ufii baasee baratu. Makfuraan akka namii cuftii dandeettii fi fedhii ufii ufuma keessa barbaadu feeti. Akkas taanaan namuu waan baheef hinuma guuta jetti. Risk hin sodaatin hin argatta ahin dhabdaa ufi jajjabeessi.“Wannii guddaan ani maan fedhan,maan tolchuu dandaha jedhani ufi ilalauu.Beekuu dhabuulleen dhiba hin qabdu,amala waan hin beenne wal irraa barannuu haa qabaannuu.” Abbaan isii ,HaajiNuurheen amma lubbuun jirachuu baatullee ijoollee hedduu hore.Jaartii shan fuudhee ijoollee 33 qabu keessatti dhalatte isiin 29essoo. Maatiin isaanii amma horuma horee 154 gahe gama gamatti faca’ee Kanaadaa, Masrii, US, Yemen,Norweey fi Oromiyaa jiraata jette.


Rakkoo Daandilee fi Ibsaa Qabna: Jiraattoota

Daandiin Magaalaa Shaambuu hanga Agamsaa jiru waan yeroon haaromsamuu dhabeef baatii roobaa kana rakkisaa jira jedhu.Rakkoon ibsaas jiraachuu ni dubbatu. Gama kaaniin tajaajiila ibsaa kan ilaaleen rakkoon akka jiruus dubbatanii jiru.\nItti gaafatamaan Waajjira Paartii Diimookiraatawaa Oromoo Godinichaa rakkoon jiraattotni kaasan akka dhugaa ta’u furuuf hojjataa jirra jedhan.\n\nNaakoor Malkaa gabaasa erge caqasaa No media source currently available


Dargaggummaan Umrii Itti Jireenya Ofii Qajeelfatan Ykn Balleessa, Dukkaneessan ykn Ibsan Dha. Dr.Oroliyaanaa Daani’eel

Dr. Oroliyaanaa Daani'eel jedhama. Barreessaa Kitaaba odeessa ykn 'Wagii' Afaan oromoo 'IHIM' jedhamuuti. IHIM erga jalqaba maxxanfamee yeroo baatii afurii hin caalle keessatti kitaaba Kuma 12 caalaan gurguramuu dubbata. Barreessaan kitaaba IHIM kun gam tokkoon Doktoora fayyaa beeladaalee yoo ta’u gam kaaniin barreessaa hog-barruu. Attamiin wal-ciina deemsiisa? Gaaffii fi deebii Naakor Dr. Oroliyaanaa Daani’eel waliin gaggeessse caqasaa No media source currently available


Waldorgommii sirba manneen barnoota Keenyaa bara 2019 mana barumsa Isollootti sirba aadaa Booranaatiin moo'ee

No media source currently available Kenyan Music Festival wal dorgommii manneen barnoota Keenyaa baruma baranaan irrratti wal dorgoman. Tana waliin marroo 93sssoo. Baranallee godina(county) Keenyaan qabdu 47 keessaa wal dorgoman. Faaruu waaqaa,sirba aadaa,sirba biyya gama dhiyaa,daansii Afrikaa, sirba Indii fi waan hedduun wal dorgoman. Sirba aadaatiin mana barumsa ijoollee dubraa sadarkaa lammeessi Isiolo tokkeessoo tahee moo’e Lammeessoon mana barumsa sadakraa lammeessoo ijoollee dhiiraa godina Marsabeetitti moo’e. Sadeessoo ammoo mana barumsa sadarkaa lammeessoo ijoollee dhiiraa Isiolotti moo’e. Ijoolleen mana barumsa sadarkaa lammeessoo ijoollee dubraa sirba Booranaa wayaa Booranaa hidhatanii sirbanii moo’an. Abdii Dhibaa Godaanaa daarektra mana barumsa sadarkaa lammeessoo ijoollee dhiiraa Isoloti. Manii barumsaa isaa sirba Booranaatii fi Konsoo sirbee moo’e. Sirba waataa,sirba Gabraa fi sirba hedduu sirban.Sirbii kun ka akka namii bineensa baddaa hin ijjefne,akka namii aadaa ufii jabeessuu, ka hariyaan waliin faarituu fi hedduu sirban.


Qonnaan Bulaan Jabaatee Hojjannaan Kan Biraa Iyyu Soruu Danda’aa: Dr Abiyyi Ahmad

Qonaan bulaan qonna isaa jabeessee hojjanaan ofi isaa hiyyumaa keessa baasu bira darbee kan biraa sooru ni danda'a jedhan Mummeen Ministeraa Doktar Abiyyi Ahmad. Jilli hoggansa olaana Federaala fi Naannoo Godina Arsitti Ooyruu qonaan bultootaa kilaastaraan misoome daawwatani jiru. Godina Arsitti lafi hektaara dhibba torbaa kilaastara (walitti qindaayun) misoomsamee jira jedhame. Muktaar Jamaaltu gabaase No media source currently available


Irreechi Hoora Finfinnee Bara Dhufu Gaggeeffama

Akka bar-lakkoobsa Itiyoophiyaatti bara dhufu 2012 Irreechi Hooraa Finfinnee walta'umsaa bulchinsaa Magaalaa Finfinnee fi bulchinsaa motummaa naannoo Oromiyaatti akka kabajamu ibsame. Kallessa qeerroo fi qaarreen oromoo akkasumaas abbottin Gadaa Oromoo fi qondaltoonni motummaa marii dhimma ireecha Hooraa Finfinnee fi dhimmotaa biroo magaalaa Finfinneetti gaggeffame irratti hirmatanii ergaas dabarsaniiru. Tsahaay Daamxoo gabaasa Guutuu Qabdi. No media source currently available


OMN barana istuudiyoo 10 biyya keessatti banata OBN Minisootaan jalqabee biyya alaatti hidda jabeeffachuutti jira

No media source currently available Omn ganna 5n duratti istuudiyootti ‘Oromiyaa diqqoo’ MN keessatti dhalatee amma Oromiyaatti gale. Akka daarekterii OMN,Jawaar Mohaammed jedhetti amma nama 40 caalaan guyyaa torbaa hojjachuutti jiran. MN keessatti hujuma diqqoo tokko hambisee amma biyyuma keessaa hojjata. Akka Jawaar jedhetti amma FM Finfinnee, Shaashamannee,Jijjigaa fi Naqamteelleetti istuudyoo banachuuf kurfoo jira. Barana 2019 keessa akka Jawaar jedhetti OMN istuudiyoo 10 qabaata. Tana maleellee torbaan lamaan duubatti FM jalqaban TV afaan Amaaraallee jalaqbuuf deeman. Gulele post baasanii itti jiran. OBN Daarekterii OBN Zinaabuu Tafarraati.Median kun amma istuudiyoo isaa MN magaalaa St.Paul keessatti banatee hujiitti jira. Kaayoon guddan beekumsa asi jiru ummata keenna biyya jiru akka argatu gochuu. Ummatni keenna aadaa isaa akka jabeeffatu ummata keenna walitti finna,”jedha. Tana maleellee nama biyya jiruu fi biyya ormaa jiru walti fiduuf OBN banana akka jecha obboo Zinaabuutti. Ogeessa biyya jiru Amerikaa fidanii hujii OBN biyya alaatti jabeessufu kurfoo jiran. Ammaaf nama afuriin hujii tana jalqaban gaazexeessotaa fi istuudiyoo godina Amerikaa akka akkaatiif biyya gara garaa keessatti banuuf karoora qaban. Waan OBN qabaachuuf karoorfate keessaa;oduu biyya alaa, sagantaa ijoollee, teknooloojii fi waan hedduu. OBN hojjataa 700 oli fi bajata miliyoona hedduutiin hojjata. Warrii horsiisee bulaa yoo hedduu OBN dhiphuu fi bal’inna keenna nuu hin himu jedhullee obboo Zinaabun OBN garuma cufa jiraa wannii FM Booranaa fi Harargeetti bananiifilleen tanumaaf jedha.


Damee Embaasii Itoophiyaa Minisootaa Jiru Irraa Tajaajila Akkam Argachuutti Jirtan, Maanti Qajeeluu Male?

No media source currently available "Qonsilaa’ ykn damee embaasii Itoophiyaa Ministootaa hariyummaa Itoophiyaa fi Amerikaatti jabeeffachuuf magaalaa guddoo Minisootaa St. Paul keessatti banan. Ministootaa ‘Oromiyaa diqqoo’ Oromoo kuma 40 caalaatti keessa jira. Somaaleelleen kuma kurnya hedduutti keessa qubata.Gaafa bananillee nama hedduutti itti gammade. Akka ambaasaadder Iwunetuu Billaataa jedhetti qonsilaan kun hujuma embaasiin hojjatu hojjata: Viisaa baasa,nama Itoophiyaa biyya alaa jiru mirga lamummaa isaa guutuuf kaardi hadhoo ykn yellow card kennaaf,bakkuma bu’ummaallee hinkenna. Hojjataa 13 qabaniin akka jecha ambaasaadder Iwunetuutti hujii hedduu hojjachuutti jiran. 'Qonsilaa' kana ji'a 5n duratti hujii jalqan haga torbaan dabreetti Kaardii hadhoo ykn yellow card 100 olii fi visa 120 caalaa kenne. Godina Amerikaa 12f tajaajila kennan. Kaardii hadhoo tana $200n namaa kennaniin ganna 5 shanitti haaressan. Embaasiin kun nama afaan Oromooti fi afaan Somaaleetriin nama tajaajilu ammatti hin qabu. “kun komii guddaa kaasiseeraa qaama olaanaatti gaafannee eegachaa jirrra,” jedha ambaasaadder Iwunetuun.


Barattoota: Qabxiin Qormaata Kutaa 12ffaa Rifaatuu Nutti Uumeera

Naanno Oromiyaatti barattoni qormaata kutaa kudha lammafa (12ffa) fudhatan qabxiin qormaata kenna haala hin eegamneen garaagarumma nurra uumuun rifaatuu gudda nutti uume jedhan. Rakkoon Akka Jiru Dursinee Gabaafnee Turre: Angawaa Waajiira Barnootaa Barattonii VOAn dubbise akka himanitti qabxiin qormaata rakkon mudate kan aptitude qofa osoo hin taane gosooni barnoota gama biraas irra deebiin ilaalamu qaba jedhan. Gabaasaan kenna Muktaar Jamaal baratoota Magaalota garagaraa irra dubbise yaada isaani qindeesse jira. No media source currently available


Bulchinsa magaalaa Finfinnee Dargaggoota 250,000 Hojii Kennuuf Karoorfate

Kayyoon keenyaa guddaan jiraatonni magaalatti jireenyaa gaarii tasgaba'aa akka jiraatan gochuu dha kan jedhan itti aanaa kantibaan magaalaa Finfinnee Obbo Taakkalaa Uumaa jireenya garii akka jiratan gochuuf magalaa jijiramtee keessa akka jiratan gochu dha.Kanaaf ammo Tajajilii nutii kenninu tajajilaa sirri ta'u qaba jedhan. Dargagootaf carra hojiitu umuun magaalii ni jijjira waan ta’eef isaanif hala mijessuun ammo sektaraa motummaa irraa egama. Jedhamee jira. Gabaasa guutuu caqasaa No media source currently available


Rakkoon Akka Jiru Dursinee Gabaafnee Turre: Angawaa Waajiira Barnootaa

Qabxiin qormaata biyyolessa waan burjaajeffamee jiruuf sireffamni akka taasifamu Biroon Barnootaa Oromiyaa gaafate. Hogganaan Biiroo Barnootaa Oromiyaa Dr Tolaa Barisoo Raadiyoo Sagalee Amerikaaf akka himanitti Qormaanni burjaajeffame ifoomsamuu isaatiin dura akka adda baafamu ejensii qormaata biyaalessaf gaaffin dhihaatus osoo hin sirreffamin yoona gahe jedhan. Haala kanaan hangi isaa wal caalus Oromiyaa dabalatee maneen barnoota afurtamii shan keessatti Qormaanni burjaajeffame jira jedhu. Marii hogganaa biiroo barnootaa Oromiyaa Dr Tolaa Barisoo waliin gaafii fi deebii gaggeeffame Caqasaa. No media source currently available


Kanneen Jireenya Irraa Buqqa’an Gargaarsii Nu Dhaqqabaa Hin Jiru Jedhu

Godina Horroo Guduruu Wallagggaa Aanaa Hamuruu Ganda Guyii Teeboo jedhamutti ji’oota sadan darbaniif waan deggersi midhaan nyaataa hin taasifamneef yoo xiqqaate daa’imman 10 lubbuun isaanii darbeera jedhan jiraattotni hangi tokko.  No media source currently available Itti gaafatamtootni waajjira Hooggansa sodaa balaa Aanaa fi godinichaa deggersichi kan addaan cite ji’a sadiif osoon taane, ji’a lamaaf dhaabbate erga jedhan booda hooggansa ole aanutti dhimmicha beeksisanii deebii eeggataa jiraachuu himan. Kan daa’imman du’aniiru jedhame ilaalchisee akka qabne ibsan. Komishiniin Hooggansa Sodaa Balaa Naannoo Oromiyaa gama isaan sababa deggersi itti harkifateef waan maallaqni dafee hin ergamneefidha jedheerA.


Naqamtee Keessatti Kanneen Hidhaman Mana Murtiitti Hin Dhiyaatiin Jiru:Maatii

Magaalaa Naqamteetti "Miseensotni maatii keenya erga hidhamanii ji'i lama darbus hanga yoonaa mana murtiitti hin dhiyaanne yookaan hin gadhiifamane jechuun namoonni firri duraa hidhamuu komatan hagi tokko. Mooraa Masaraa Kumsaa Morodaa keessatti manni isaan keessa ciisan ibsaa hin qabu, bishaan qulqulluus waan hin arganneef dhibeef saaxilamaa jiru jedhu kunneen komee dhiyeessan kun. Waajjira Nageenyaa magaalichaa fi Komaand Poostii Oromiyaa Lixaa, dhimma kana irratti dubbisuuf yaaliin goone hin milkoofne. Itti aanaan Hoogganaa Biiroo Nageenyaa Naannoo Oromiyaa gama isaaniin "Namootni bilisa tahan akka gadhiifaman godhamaa jira, warri yakka raawwatan ammo akka seeratti dhiyaatan godhama" jedhan. No media source currently available


Eeggii godinii Minisootaa Oromoo galateeffachuuf Oromo Street jedhee baaseef asi nama hedduutti karaa kana dhaqee laaluutti jira

No media source currently available Oromo Street maqaa karaa Oromooti. Qooda Oromoon godina kanaa qabduu fi waan isiin godina kanaaf tolchiteef karaa kana maqaa isiitiin bara 2016 baasan. Karaan kun Minisootaa magaalaa Minneapolis gara ollaa Cedar jedhanii jira. Minisootaa keessaa Oromoo kuma 40tti jiraata. Akka itti gaaftamaan daldala Oromoo MN, Tashitee Waaqoo jedhetti karaan kun Cedar irra maraa dheeraa. Karaa kana biratti akka obboo Teshteen jedhetti African Village ykn ollaa Afrikaa jedhanii gabayaa guddoo jaaruuf yaadatti jira. Wannii karaa kana irratti jaaran cuftii akka jecha obboo Tashiteetti waan Oromoo ufi keessaa qabaachuu malte. Eegii karaa kana maqaa Oromootiin moggaasanii asitti karaan kun guddoo mimmidhaage. https://www.opride.com/2015/01/09/minneapolis-may-soon-get-a-commemorative-oromo-street/ MN duruu ‘little Oromia’ Oromiyaa diqqayyoo jedhaniin. Itoophiyaa keessatti Oromiyaan ummataa guddaa. Gaafa biyyaa jirru Oromiyaa xiqqoo jedhanii asi dhufee guddoo tahuu isi arge,” jettee itti gaafatamtuun biiroo galii Oromiyaa aaddee Caaltuu Sinii ‘Torbaan Oromoo’ bara 2019f MN dhufte. http://gadaa.net/FinfinneTribune/2015/09/picture-of-the-day-little-oromia-minneapolis-now-has-oromo-street-via-hegeree-media/ Gaafa biyya jirtu aaddee Caaltuun karaa woma Oromoon ufumaan Oromoo St. jettee baafatte seete. “Amma garuu qaamunaan arke,” jette. https://www.opride.com/2015/01/09/minneapolis-may-soon-get-a-commemorative-oromo-street/ Eegii karaa kana Oromoon moggaasanii asitti akka warrii lafaa jedhutti nama hedduutti MN dhufee karaa kana laala.


Kokolaataan ODAA Hojii Jalqabuuf Akka Jiran Ibsame

Qaama warraaqsa dinagdee Oromiyaa kan ta'e Waldaan Aksiyoona Geejjibaa Qinda'aa ODAA konkolaatotaa deddeebisa ummataa 50 bitee gara biyyatti galchaa akka jiru ibsera. Walitti qaban Booridii waldichaa Obbo Diidhaa Dirribaa Raadiyoo Sagaalee Ameerikaatti akka himanitti dhumaa torban kanatti konkolaatoni 4 biyyaa keessa galan Jiran tajaajilaa gejjibaa kennu ni jalqabu jedhaan. No media source currently available


Qeerramsi Poortilandi OU MN Moo’ee Waancaa Irraa Fudhate 'Dorgommiin Wal Jajjabeessuuf Dorgoman Waan Taheef Hedduu Bareedaadha'

No media source currently available Dorgommii Kubbaa Miilaa Oromoo baranaa 23essoo,Amerikaa godina Minisootaa magaalaa Maple Grove istaadiyoomii Crimson keessatti taphatan. Kilaboota kubbaa Oromoo 25ti guyyaa 10f irratti wal dorgome Kilaboota tana keessaa Qeeroo,Qeerramsaa, Finfinnee, Tokkummaa, Abdii Sabaa,Abdii Boruu,Michu Sabaa fi hedduu. Garee A fi B jedhanii qoodan. Garee A keessaa Qeerramsa Poortilaanditti Oromo United MN 3-1 moo’ee waancaa irraa fudhate. Qeerramsii takkuma akkana oli hin baane. Warra “Torbaan Oromoo” kabajuuf Amerikaa dhufe keessaa tokko aaddee Caaltuu Sanii, itti gaafatamtuu galii Oromiyaa fi miseensa OPD. “Wal moohuuf osoo hin tahin dorgommi hamilee walii kennuudhaf wal jajjabeessuudhaaf, dorgommii tokkummaa waan taheef hedduu bareedaadha.” Wannii aaddee Caaltuu gammachiise ka dhibiin MN Oromiyaa jechaa biyyatti dhageette asi geennaa ammoo “xiqqoo saniimitii guddoon arke,” jette. Kana malleellee ‘Oromo Street’ yoo jedhan “Oromootti wali moggaase natti fakkaate tana arguu kiyyaa hedduun gammade.” Asii achi akka aaddee Caaltun jettutti tokkummaa Oromoo jabeessaa biyya jaaruu,jijjiirama amma dhufe durattiin deemuu fi “waan harka nu seene nuy harka seene jabeeffachuu. Namii dhibiin dorgommii OSFNA tana irratti argine Kaalifoorniyaatti ambaasaaddera Itoophiyaa Birhaanee Mesqel Abbebee Sanyiiti. "Oromoon akkuma qabsooshaan moohate ispoortiidhaanis moohachaa jira guddina ummata keenyaa fi walitti dhufeenna ummata keenyaaf ceesisisa.” Kilabiin Poortilaani akka warrii isaan walin dhufe jedhetti duruu akka dansaa qophaahee dhufe. “Ijoolleen teenna akka ibidda taphatti. Qeerransii qeerramsuma.” Tishoo Tafarraa koree OSFNA keessa jira.Dorgommiin tun eennummaa teenna nu barsiifti jedha. Ijoolleen Oromoo dorgommii tanaa dhufan akka jecha isaatti taan sadarkaa lammeessoo,koollejii fi yuniversiti baratti. Tishoonuu amma barumsa bioengineering PhD barachuutti jira. Pirezidaantiin OSFNA bara dhufuu Mekfiraa Haaji Ahmed Nuureeti. OSFNA jechuun aadaa teenna,Oromummaa teenna itti wal agarsiifnu jetti. “Guyyaa keenna torbaan keenna.” Mekfuriyaan barana hujii tanaaf filan.OSFNA sadarkaa lamaa sadii durattiin deemuu feeti. “Kun waan argitan taha.”


Gaaffii Uummataa Maal Ture?

Godina Baalee Aanaa barbaretti namoonni hojii Humana fi hojii qonna abbooti lafaa waliin qixxe hojjata turan mootumman lafa qonna kennefii akka of danda’anii hojjataniif haalii akka mijeessamuuf gaafatan.  Hoggansi Naanno dabalatee rakko isaani kan dhaqee laale fi bakka jiraataa turanitti debi’anii haalli akka isaaniif mijeeffamu murteffamuu isaa Komishiniin Hoggansa Sodaa Balaa Oromiyaa beeksisee jira.  Gabaasa Guutuu Caqasaa No media source currently available


Leellistummaan Gosaa Tokkummaa Biyyaaf Balaa Dha: Koree Hoji Raawwachiistuu ADWAUI

Miidiyaa hawaasaan kanneen calaqqisanii ilaalcha leellistumma gosaa keessaa ba’amuun akka irra jiraatu koreen hoji raawwachiistuu ADWAUI beeksiseera.  Xumura torban darbee darbee wal ga’ii isaa guyyoota lamaa kan xumure koreen hoji raawwachiistuu kun leellistummaan gosaa tokkummaa biyyaaf balaa akka ta’e illee tuqeera. Filannoon biyyoolessaa bara 2012 akka yeroo heerri eeyamuun akka geggeessamu koreen hoji raawwachiistuu EHADEG ejjennoo isaa ta’uu ibseera.  Jimaata darbe kan xumurame wal ga’iin koree hoji raawwachiistuu kun sadarkaa biyyaatti mul’ataa kan jiru leellistummaan gosaa tokkummaaf danqaa waan ta’eef itti duuluun barbaachisaa akka ta’etu ibsame.  Miseensa koree hoji raawwachiistuuf waajjira mana maree IHADEGtti itti gaafatamaan paartilee siyaasaa fi damee dhimmootii sivikii obbo Feqaaduu Tasamaa akka ibsanitti eenuymmaa lammummaa Itiyoopiyummaa walitti araarsanii wal dandeessisuun deemsisuutu barbaachisa jedhan.  Jijjiiramni dhufe sadarkaa barbaadameen fuula duratti akka tarkaanfatu kanneen fedhan akkuma jiran, isa duraanii qabatanii kan itti cuchuu barbaadan sadarkaa hooggansaatti akka jiru illee koreen hoji raawwachiistuu kun tuqee jira.  Kunis dhaabonni miseensa ADWAUI tokko ta’anii kallattii tokko irra ariifatanii akka hin deemne gochuun dadhabina keessaa ta’uu koreen kun gamaaggameera. No media source currently available


OSFANA Xumuramuuf Guyyaa Tokkotu Hafa

Dorgommii kilaboota kubbaa miillaa Oromoo OSFANA Minisootaa keessatti itti gara xumuraatti dhufaa jira.  Tapha kubbaa milaan cinatti qophiileen adda addaa illee geggeessamaa jira.  Waahilli keenya Sooraan bakka sana irra gabaasa har’a nu erge caqasaa. No media source currently available


Baranas Yaaddoo Waan Qabnuuf Hojii Qonnaa hin Gaggeesine: Abbootii qabeenyaa

Abbootiin Qabeenyaa Benishaangul Gumuz Aanaa Baloo Jagaanfooyi tokko tokko hojii Qonnaarratti bobba'an barana lafa agabsine jedhan.  Naannoo Benishaangul Gumuz, godina Kaamaashii aanaa Baloo Jaaganfooy keessatti midhaan oomishan waan baranallee yaaddoo qabnuuf hojii qonnaa hin hojjanne jedhu abbootiin qabeenyaa tokko tokko.  Tilmaamni midhaanii fi qabeenyaa yeroo oomishaatti jalaa manca'ee maallaqnii isaa waan nuu baafamneef hojii keenya irratti milkaa'uu nu dhorkeera jechuun VOAtti himan.  Bulchaan Godina Kaamaashii gama isaaniin rakkoon jiru kun hubatamee akka deebii argatuuf hojjataan jirra jedhan.  Kan dhimma kana harkaa qaba jedhame Komishinii Invastimantii Itoophiyaa gaafachuuf yaaliin godhame hin milkoofne jedha Naakoor Malkaa Ambo irraa. No media source currently available


‘Mootummaan Biyyanaa “Meeshaa Sadarkaa Hin Gitne Gurgurtu” Jedhee Nu Saamaa Jira’: Baqattoota Afriikaa Kibbaa Jiraatan

Lammileen biyya Alaa Afriikaa Kibbaa jiraatan mootummaan biyyattii meeshaalee sadarkaa hin eegganne gurgurtanii jechaan miidhaa nurraan geessisaa jira ajedhan. Lammileen Oromoo magaala Johaanisberg jiraatan torbee darbe kanaa kasee poolisoonni dukkaana isaanii akka jelaa cabsan namoota hedduus hidhaatti akka guuran dubbatanii jiru. Bakki bu’aan baqattootaa namootni hidhaman akka lakkifamaniif hojjetaan jira jedhee.  Akka lammileen Oromoo Afriikaa Kibbaa naannawa magaal Johaanisberg jiraataniitti torban muraasaa as mootummaan biyyattii meeshaa sadarkaa isaa hin eegganne gabaaf dhiyeessitanii jechaan nu hiraarsaa jira jedhu. Sakattahi kun erga jalqabamee turus dhuma torbee darbe kanaatii kaasee garuu maqaa sakatta’iinsaa kanaan poolisiin biyyattii magaala Johaanisberg naannawa lammileen Oromoo, Somalee fi Eertiraa jiraatan mayfair meeshaa baqattoota hojii dukkaanaa hojjetanii hedduu mancaasee jedhu baqattoonni yaada isaanii nuuf kennan. Abdii Mohaammed dhalataa Oromoo Johaaniberg jiraatuudha.  Abdiin dabalee, warri nageenya kabachiisu kun namoota meeshaa sirrii gurguraa turan, darbees ka eyyama hojii fi jireenyaallee qaban walumaan dachaasanii qabanii jechuun dubbata. Abduun dukkaannisaa namoota sakatta’a kanaan balaan irra dhaqqabe keessaa tokkodha. Lammiin Oromoo kaan haala Johaanisberg jiru nuuf himan Obbo Yusuuf Ahmed Galateeti. Obbo Yusuuf nama ganna 14 oliif biyya Afriikaa Kibbaa jiraataniidha.  Mootummaan Afriikaa Kibbaa ka jedhu, namootni to’annoo jela oolfaman kunneen omishaalee asxaa omisha gurguddaa ta’an fakkeeffamanii omishaman gurguru kanaaf tarkaanfii fudhadhe jedha. Baqattoonni, darbees dursaan hawaasa baqattootaa garuu waanti kun dhugaa mitii jechun komii qaban dhiyeeffataa jiru.  Obbo Misbaa Ahmed barreessaa hawaasa baqattoota Oromoo kan Afriikaa Kibbaa duraaniiti.Obbo Misbaan dabalanii mootummaan biyyattii tarkaanfii fudhachuun sirrii ta’ee garuu haala seer maleessaan ta’uun lammilee biyyattiitti baqatanii jiruuf carraaqan hedduu miidhaa jiraa jechuun dubbatan.  No media source currently available


Oromoo Barumsaan Damaqsuun Darbaachisaadha: Dr Ismaa'il Abdulaahi

Dr Ismaa'il Abdulaahi namoota sochii oromoo waggota shantama dura baha oromiyaa Dirre Dhawaa fi naanno sanityi ture keessa nama tokko.keessattu oromoo barumsaan damaqsuun barbaachisaadha jedhanii amanaa turan.  Waggaa shantama dura erga biyya baqatanii bahanilee booda Waldaa Qoranno Oromoo (OSA) hundessu keessattis shoora qabaniin Prerzdantii waldichaa kan jalqabaa turan.  Dr Ismaa'il wagga shantammaffa isaanitti, barana biyyatti galan.  Oduu gabaasaan keenya Muktaar Jamaal Dr Ismaa'il Abdulaahi haasofsisee ture. No media source currently available


Musliimonni Miliyoonaan Laka’aman Hajjiif Gara Saa’udiitti Imalan

Musliimonni miliyoona lamaa ol ta’an Hajjiif jecha Saud Arabiyaa Makaatti kan argamu keellaa qulla’aa Islaamaatti imalanii jiru. Hajjiin Imala amantii waggaa waggaatti geggeessamu yoo ta’u wal ga’ii amantii addunyaa guddicha keessaa tokko. Hordoftoonni amantii musliimaa ayyaaneffannaa guyyoota shaniif ture kan jalqaban jimaata har’aa ture. Ennaa Hajjiin geggeessamu amantoonni Musliimaa sirna amantii hedduu irratti hirmaatu.


Olmaa Dirree Isportii fi Qooda Ogeessota Eegumsa Fayyaa

Yunaaytid Isteets kutaa Minisootaa Istaadiyoomii Kirimsan keessatti dorgommiin kubbaa Milaa kan kilaboota Oromoo Ameeikaa kaabaa geggeeffamaa jira.  Dirree dorgommii Isportii sanatti ogeessonni eegumsa fayyaa kan sadarkaa adda addaa tajaajila wal’ansaa kennaa jiru.  Gargaarsa iddoo sanatti kennamaa jiru kan ilaaleen waahilli keenya Minisootaatti argamuu Soraa Halakee Dr. Masfin Ittaanaa dubbsee jira. Caqasaa. No media source currently available


Namoonni Rakkanne Jedhan Buqaatota Miti : Wajjira Hoggansa Sodaa Balaa Godina Baale

Godina Baalee aana Barbarretti namoonni kuma shanii ol ta'an qehee kenya irra buqaane qaama nu gargaaru dhabne jechuun komatan, namoonni kuniin Gandoota aanichaa kudha sadeet keessa buqqa'uu isaani fi rakko nyaatafis saaxilamu dubbatu. Wajjiri hoggansa sodaa balaa Godina Baale gama isaan namoonni kuniin buqaatota miti, ta'us garuu gargaarsa midhaan nyaata dhihessafi jirra jiedha. Mootumman naanno Oromiyaa Garee dhimma kana qoratu gama Godina Baalee erguu isaas Biroon dhimmota Kominikeeshinii Oromiyaa beeksisee jira.\n\nMuktaar Jamaal dabalata qaba No media source currently available


Qonnaan Bultoonni Mana Hidhaatti Ugguramaa Jiran: Jiraattota Meetaa Robii

Jiraattoni godina shawaa lixaa aanaa Meetaa Robii humnootnni nageenya motummaa miseensa ABO shaneetti ijolleen keessan jechuun qonnaan bultoota hojii irraa mana hidhatii ugguraa jiru jechuun komataan. Bulchinsii Aanaa Meetaa Robii namootnni hidhamaan Jiraan matii ijollee miseensa ABO shaneetti jechuun ibsera. Waqtiin ammaa yeroo itti jiruu bara itti anuuf qonnaan bulaan cimse hojjetu dha.Garuu halli ammaa Oromiyaa keessatti tasgabiin dhiibuufi hidhaan baay'achuu diinagdee fi siyaasaa biyyatti gagga'aama irraa buusaa jedhaan xiinxaaltoni siiyaasa fi dinaagde. No media source currently available


"Baallii" - Albamii Haaraa Artiist Galaanaa Gaaromsaatin

Albamiin walleelee Oromoo haaraan Artist Galaanaa Gaaromsaa hojjetamee bahe, kan ''Baallii" jedhamu Sanbata dhufu eebbifama. Sagantaa kana ilaalchisee Artist Galaanaan Finfinneetti midiyaaleef ibsa kennee jira. Artistootni Oromoo sagantaa kana irratti argaman, “yeroo oggessi ogumaan seenaa, aadaa fi dudhaa ummatichaa ifatti baasu hawaasni immoo hamilee kenuufii qaba,” jedhu. Gabaasaa guutuu caqasaa No media source currently available


Gaafii fi Deebii Hadha Warraa fi Ilma Maammoo Mazammir Wajjin

Haati Warraa fi Ilma gooticha seena-qabeessaa, kan Ajajaa Dhibbaa Maammoo Mazammir seenaa gootichaa fi sababaa isaaniin dhiibbaa isaan irra ture Raadiyoo Sagalee Ameerikaatti dubbatan. Haati warraa Ajajaa-dhibbaa Maammoo Mazammir aadde Abbebech Galataa jedhamu. Ilmi immoo Kabbadaa Maammoo ti. Lameenuu magaalaa Amboo keessa jiraatu. Gaaffii fi deebii kutaa Naakoor Malkaa waliin taasisan kutaa duraa caqasa. No media source currently available  No media source currently available


Waltajjiin Haiiroo Uummattoota Oromoo Fi Somaalee Deemsisamee Jira

Waltajjiin hariiroo of uummataa fi uummataa, kan uummatoota Oromoo fi Somaalee, magaalaa Jijjiigaa fi magaalaalee ollaa keessatti qophii adda deemsisamee jira. Kaleessa Toogoo-caalee fi Dagahaaburitti, dhuungadda immoo jijjigaatti, bakka hoogganoonni siyaasaa, namoonni bebbeekamoo, artistoonnii fi jiraattonni godinaalee bakka-buufaman kan uummatoota lameenii argamanitti mariwwan geggeessaman Moyaalee qabee hanga Shawaa bahaa daangaa fageenya km 1400 olii kan qooddata hoogganoonni fi uummanni naannoo Somaalee fi Oromiyaa waltajjii uummataa marsaa lammataa geggeessanii jiran. Dheengadda waltajjii Jijjiigaatti geggeessame irratti itti aanaa prezidaantiin mootummaa naannoo Oromiyaa obbo Shimellis Abdiisaa uummanni Somaalee fi Oromoo obboloota ta’uu isaanii fi uummanni Oromoo walabummaaf qabsoo geggeesse keessatti uummanni Somaalee cina isaa dhaabachuu dubbataniiru jedhan gabaasaan VOA, Addis Chekkol. No media source currently available


Godina Wallagga Lixaa Aanaalee Beegii, Gullisoo fi Mana-Sibuutti Namootni Lama Ajjeefamanii, Gariinis Hidhaman Jedhame

Godina Wallagga Lixaa Aanaalee akka Gullisoo, Mana-Sibuu fi Beegiitti namootni lama ajjeefamanii, kan hidhamanis jiru jechuun maatii fi jiraattotni hagi tokko ibsan.  Namootni kan ajjeefamanii fi hidhaman himata ‘Waraana Bilisummaa Oromoo’ hidhatee socho’u deggertu akkasumas nyaachistu jedhuuni jedhu kanneen yaada isaanii VOA Afaan Oromoof Kennan. Bulchaan Aanaa Mana-Sibuu namootni qabamuu ibsuun haaromsa erga fudhatanii gadi dhiifamu jedhan.  Rakkoo Siyaasaa fi nageenyaan wal qabatee namootni hidhaman jiru jedhan.  Bulchitootni aanaalee Gullisoo fi Beegii komii dhiyaate ilaalchisee akka odeeffannoo hin qabne himan.  Itti gaafatamaan waajjira Nageenyaa Godina Wallaggaa Lixaa gama isaaniin yoo qaamaan tahe malee bilbilaan komii kamirrattuu deebii kennuuf eyyemamaa akkan taane dubbatan.  Naakoor Malkaa dabalata isaa ergee jira No media source currently available


Namoota Qehee Irraa Buqahan Deebisanii Dhaabuuf Baasin Ramadame Ifa Godhame

Namoota biyya keessatti manaa fi qehee ofii irra buqa’an qehee isaaniitti deebisuu fi deggeruu kan dandeessisu sagantaan deebisanii dhaabuu baasii hanga Doolaara Ameerikaa Miliyoona Dhibba torba (700) tahu ifa tahuu isaa Komishiinni Qajeelcha Sodaa Balaa Federaala beeksisee jira. Koomishinichi akka ibsetti, namoota miliyoona 2.3 buqqa’an keessa miliyoona 2.1 kanneen tahan bakka irra buqqa’anitti deebisamanii jiru. Gabaasaa guutuu caqasaa No media source currently available


Ejjenoon Qabiinsa Mirga Namaa Ilaalchisee Qabnu Hin Jijjiiramne: Muummicha Ministeeraa Abiy Ahimed

Gamtaan jijjiirama jiru hoogganu mirga namaa ilaalchisee ejjennoon qabu hin jijjiiramne jechuu dhaan muummichi ministeeaa Abiy Ahimed ibsaniiru. Mootummaan isaanii shakkamtoota balaa Waxabajjii 15 to’annaa jala oolchuu dabalee sagalee namootaa ukkaamsa jechuun lammiiwwan hanga tokko biraa qeeqa dhiyaateef sagaleen namaa akka dhaga’amu kan godhe mootummaa dhuma ofii isaa ti jechuun fudhatama dhabsiisan. Waxabajjii 15 Finfinnee fi Baahir Daar keessatti ajjeechaa raawwataeen booda ibsa tuuta oduuf kennan isa jalqabaa ti. Mootummaan shakkamtoota haleellaa Waxabajjii 15 to’annaa oolchuutti dabalee sagalee uummataa ukkaamsuuf hojjeta jechuun lamiiwwan hanga tokko biraa qeeqi dhiyaata kan jedhu gaaffii dhiyaateef deebii kennaniin qeeqawwan kun dhugaa jiru kan hin calaqqisne ta’uu dubbatan. Sagaleen akka hin ukkaamamne kan jedhu ejjennoo cimaas kan fudhate mootummaa dha. Hidhamtoota kan hike mootummaa dha. Sabaa himaalee ukkaamsaman kan gad dhiise mottummaa dha. Kanaaf sagaleen uummataa akka ukkaamamaniif fedhiin hin jiru. utuu akkas ta’eera ta’ee Itiyoophiyaa keessa kan jiru martinuu gaazexeessaa hin ta’u ture. Sababa sagaleen hin ukkaamamneef oguma isaa kan qabus kan hin qabnes gaazexeessaa ta’ee, xiinxalaa ta’e akka fedhe kan dubbatuuf. No media source currently available


Itoophiyaan biyya isii baddaan gurraatiin baddee biyyee diimtuu tahuutti jirtu jireeffachuuf duulaan muka dhaabuutti jirti

No media source currently available “Lafa badde baddaan marra baafte” jette jaarroleen teenna yoo waan baddaa mukaa mtii marra taateen wal fakkeessanii wa dubbatan. Baddaan Itoophiyaan qabdu hagii guddaan Oromiyaa keessa. Baddaa Oromiyaa waan hedduutti balleesse.Fkn Boorannii baddaa sadii qaba.Badda sadeeniin utubaa Booranaa sadeen jedhan. Areero,Oobdaa,Liiban. Baddaan Itoophiyaa baduma baddee harka sadii geette. Akka ministerii Qonnaa Uumar Huseen VOA Afaan Oromootti himett baddaan tun amma harka 15 tahuutti jirti Itoophiyaan amma dullaan muka dhaabachuutti jirti. Yaada kana akka obboo Uumar jedhetti Muummee Ministeraatti dhufeen. Kaabinee keessaa koree itti filee hujii ministerii haga 10 hujii tana gargar qoodatee itti duude. Baddaan badde qilleensa jijjiiramee qofaa mitii lafa baddellee hin jireessiti. Muummeen Minsiteraa akka jecha obboo Uumaritti “addunyaaf fakkeenna tahuu qamna” jedhee yaada kanaan dhfue. Itoophiyaan ji’a sadiin duratti muka dhaabuutti seente. Muka harka kiyyaan dhaabe ykn Ashaaraa kiyya jedhanii jalqaban. Haga kaleetti akka jecha obboo Uumaritti muka ykn biqiltuu miliyoona 400 dhaaban. Guyyaa 30- 40 keessatti ammoo waan dhaaban kaan irra deebi’anii laalan. Guyyaa 30-40 kana keessatti muka biliyoona 4 dhaabuuf karoora qabdi. Akka jecha obboo Uumaritti namii tokko muka 40 dhaaba jedhanii herregan. Hujii tana nama miliyoona 20 caalutti itti duule jedhan. Mukii dhaaban kun midhaan gosa lama:midhaan nyaatanii fi lafa gaaddiseessu. Akka jecha obbo Huseenitti mukii kun harkii 25 muka bara hedduu jiaachuu dandahuu kaan ammoo ka ganna 10 fa jiraatu. Mukii midhaan isaa nyaatan dhaabuutti jiran; abukaadoo, paappayaa, burtukaani,loomii fi waan hedduu. Mukii akkuma dhaddachaa, qalqalchaa, odaa, qilxaa, burquqqee …bara hedduu jiraatu amma dhaabuutti jiran hindheensa, biriribsa, Odaa fa.Muka akkuma qilleensa naannoo itti dhaabanitiin wal fakkaatu dhaaban. Mukii ykn biqiltuun dhaaban tun fula asadii dhufti akka obboo Uumar jedhetti 1.Kuusaa biqiltuu mootummaa 2.Abbootii dhuunfaa 3.Dhaabbilee mootummaa hin tahin Waan durii hin jirre amma guddoo mullataa akka obboo Umar jedhetti namii hedduun fulaa akka Bishooftuu faatti muka Odaa dhaabee gurguruutti jira. Warrii muka dhaabu kun akka isaan himan milikeeta biratti tolfata Akka ministerii qonnaa jedhetti dhaabbilee, yuniverstii, bulchiinsaa,ummataa fi abbaan dhaabe cuftii milikeeta biratti tolfata. Yaadannoo Irreecha Bishooftuu bara 2016 nama hedduu itti fixanitti Odaa 700 dhaaban. Ijoollee Oromoo ibidda Oromiyaa gube dhaamsuuf lubbuu ufii gurguranillee akka minsiterii qonnaa yaada mataa ufiitiin jedhetti biqiltuu dhaabbuun yaadatan. "Warra gaafasa sababa kanaan dhabneef gumaachii guddaan kana jedhee yaada.Ka due’e fi miidhame kan ittiin yaadanu kanumaan.” Duula muka dhaabuu kana gumiitti itti duule. Maanti akkana nama baase jennaan akkana jedha obboo Uumar. “Dhidhaa qamnaa waan dhamnellee kana keessa arganna miidhmaa duraan waan kana itti dhabe argadhe ka jedhu natti fakkaata.” Akkuma biqiltuu dhaabanii lafa jijjiiran nama baqatee qarqaaranii jireenna isaa gadi dhaabuuf malan,” ka jedhulleen hedduu. Karoorii mootummaa akka obboo Uumar jedhetti bal’aa.


Humnootni Nageenyaa Motummaa Qabeenyaa Keenya Humnaan Qabatanii Jiru: Jiraattota Aanaa Abuunaa Gindabarat

Jirattonni Godinaa Shawaa Lixaa, aanaa Abuunaa Gindabarat humnootni nageenyaa motummaa qabeenyaa keenya humnaan qabatanii jiru jechuun komataan. Akka aanaa kanaatti doqdoqqeen tajajilaa gejjibaaf oolaa jiru to'atamee wajjiraa poolisii aanaatti walitti qabamaa akka jiru namoonni Raadiyoo Sagaalee Ameerikaaf yadaa kennaan himanii jiru. Wajjirri poolisi aanichaa immoo doqdoqqeen to'atame ka warren raagaa guutuu hin qabnee ti, jedha. Gabaasaa guutuu caqasaa No media source currently available


‘Dhiisaa “Nagaan Ha Bu’u” Jennus Nama Nu Dhagahu Dhabne’ Abbaa Gadaa Jiloo Mandh’oo

Godinaalee Gujii lameen keessatti nageenyi haa bu’u jennee kadhannus amma nama nu dhagahu dhabne jedhu Abbaan Gadaa Jiloo Mandh’oo. Abbaa Gadaa akka jedhanitti qaamni hidhatee naannoo keessa socho’uu fi mootummaan lola yaa dhaaban jennee gaafannus ammaa lolli itti fufee namni miidhamaa jiraa jechuun dubbatan. Jiraattonni Gujii Lixaa ammallee humni raayya ittisa biyyaa mana nurratti gubaa jiraa jechuun himataa jiru. No media source currently available


Waldaan Qoranno Oromoo Namoota Waldichaaf 'Gumaacha Godhan' Jedhe Badhaase

Guraandhala 26 irraa hanga 28tti, kora isaa wagtgaa yeroo duraatiif magaalaa Finfinnee keessatti ka geggeeffate - Waldaan Qoranno Oromoo yokaan OSAn, namoota fi dhaabbatoota dhimma Oromoo fi waldichaaf gumaacha godhan, jedheef badhaasaa fi beekamtii kennee jira. Kitaabni Dr. Gammachuu Magarsaa barreessanii, maxxansiisanis, kora kana irratti eebbifamee jira. No media source currently available


Miseensonni Poolisii Dirree Dhawaa Leenjii Fudhatan Xumuran

Marsaa lamaan leenjiin poolisii Dirree Dhawaatii kennamaa ture xumuramee guutummaan gara hojii isaanii idileetti deebi’uu isaanii komiishinni poolisii bulchiinsichaa beeksisee jira. Hawaasichaan irra deddeebi’uun amantaa dhabe jedhamuun komiin irratti dhiyaataa kan ture poolisiin Dirree Dhawaa tiyoorii fi hojii dhaan leenjii deggerame akka kennamuuf kalla’attiin kaa’amuu isaa ministrittiin nageenyaa adde Mufriyaat Kamiil baatii hedduu dura waltajjii nageenya Itiyoophiyaa bahaa Dirree Dhawaa irratti qophaa’e irratti beeksisanii turan. Leenjii kana malee waaltaa kana jijjiiruuf hojiin hojjetamaa jiraachuu isaa itti gaafatamaan quunnamtii uummataa komiishinichaa Sajiin Baantaalem Girmaa beeksisaniiru jedha Addis Chekol Dirree Dhawaa irraa.


Dhibeen Koleeraa Godinoota Boranaa fi Harargee Bahaatti Akka Haarawaatti Muldhachuun Himame

Dhibeen Koleeraa biyya Itiyoophiyaatti muldhatee ture naannole bakka dura ture hunda keessatti tohatamus naannoo Oromiyaa Godinoota lama Boranaa fi Harargee Bahaa keessatti akka haarawaatti muldhachuu isaa Institiwuutiin Fayya Hawaasaa beeksise. Godinoota dhibeen kun akka haarawatti itti muldhates deegarsaa fi hordoffin taasifamaafi akka jiru himamee jira.  No media source currently available


Odaan Hooda, Kanaafan Waggaa Lama Dura Biqilchuu Jalqabe: Zinaabuu Taakkale

Odaan Hooda jechaa jedhu dhagayeen biqiltuu Odaa mana jireenyaa kiyyaa manneen waliin darbii 4ffaa irratti biqilchuuf murtesse jalqabee jedhee dargaagoo Zinaabuu Taakkale. Dargaagoo Zinaabuun bara 2009 akka lakkofsa Itoophiyaatti Odaa biqilchuu egalee waggaa 2ffaa kasaraan hojjete bara kana galii birri milliyoona 1 fi wallakaa olii irra argachuu Raadiyoo Sagaalee Ameerikaatti himera.   No media source currently available


Duulli Biqiltuu Dhaabuu Itiyoophiyaa Geggeessite Qalbii Hawaasa Addunyaallee Hawatee Jira

Biqiltuun har’a guutummaa biyyattiitti dhaabame qofti rekordii ammaan dura Addunyaa ture cabse jira, jedha Koreen Biqiltuu Dhaabuu ka Biyyaalessaa Kasnneen Finfinneetti argaman – hoogganoonnii fi hojjetoonni dhaabbatoota sadarkaa Addunyaa, duula biqiltuu dhaabuu har’a geggeessametti hirmaachuun isaanii himamee jira. Tokkummaa Mootummootaatti, Komishinni Dinagdee Afrikaa – ibsa Raadiyoo Sagalee Ameerikaaf ergeen, itti-gaafatamtoonni hojii Koomishinichaa, ka Gamtaa Afrikaa fi hooggannii fi hojjetoonni Embaasiilee adda addaa har’a Paarkii Bashannanaa Gullalleetti argamuudhaan, biqiltuulee dhaabuu isaanii beeksisee jira. “Ashaaraa Magarisaa Itiyoophiyaa” ka jedhame – sagantaan biqiltuu dhaabuu kun, baatii Caamsaa dabree, muummicha-ministaraa Itiyoophiyaa – Dr. A biyyi Ahimediin ifatti labsamuu isaa kan eere – ibsi Koomishina Dinagee Afrikaa, ka Tokkummaa Mootummootaa irraa bahe kun, kaayyoon isaa, mukeenii fi bosonaalee waggoota hedduu keessatti dhabaman bakka-buusuu akka tahe dubbata. Barreessaan Koomishina Gamtaa Afrikaa, ka Tokkummaa Mootummotaa – Veeraa Soonguwee, carraaqqii gama kanaan godhamaa jiru dinqsiifatanii jiran. Itti-galawwan misoomaa waaraa Tokkummaan Mootummootaa lafa keeyyate keessaa tokko, jijjiirama qilleensa naannoo Addunyaa mudate dura dhaabbachuu fi haala qabinya qabeenyaa uumamaa fooyyessuu akka tahe hubachiisuudhaan, toora kanaa Itiyoophiyaan Afrikaa hoogganaa jirti – jedhan.


Itoophiyaatti Guyyaa Tokkotti Biqiltuu Miliyoona Dhibba 300 Olitu Dhaabame Jedhame

Duula biliqtuu dhaabuu guyya har’aa Itiyoophiyaa keessatti taasifameen biqiltuun Miliyoona dhibba sadi’ii fi miliyoona shantamaa ol dhaabamuu isaa Koreen duula biyyaalessa beeksisee jira. Kunis karoora biqiltuu miliyoona dhibba lama dhaabuf ture caalaan kan itti raaw’atame tahuu isaa fi biqiltuun lakkoobsi haganaa guyyaa tokkotti yoo dhaabamu, Itiyoophiyaa addunyaa irra ka jalqabaa taasisa, jedhamee jira. Gabaasaa guutuu caqasaa. No media source currently available


Waldorgommii Kubbaa Miilaa Oromoo Awurooppaa Hagayya tokko Jalqabanii Nezerlanditti Qopheessa

No media source currently available Oromoon biyya ASwurooppaa jiranillee akkuma ka ardii North America jiranii wal jaaranii gannuma gannatti biyya irra maranii kubbaa miilaatiin wal dorgoman. Dorogmmiin Awurooppaa ta baranaa 4essoo. Akka warrii qopheesse jedhetti ispoortii qofaa mitii Oromummaa jabeessaa,waan hedduun akka waliin qabaatan tolcha. Dorgommii baranaa akka koree qopheessitu keessaa Mohaammad Abdurahiman jedhetti kilabii 8tti walin taphata. Kaayoon isii guddoo ummata walti fiduu, “waa’ee Oromoo irratti ulfaa jirtu hundaan fayyadamnee ummata kana waltiiff fiduu.” Kilabii saddeettan keessaa: Gaaddisa Oromoo, Nezerlandis Caayaa Istavangara,Noorweey Madda Walaabuu, Ingilaandi Gadaa Oromoo,Paaris Abdii Boruu, Nezerlandis Kilabii Osloo, Noorweey Guyyaa dorgommiin tun dhumattu Qamar Yuusufitti sirbaan biyya gammachiisa. Dorgommii Hagayya 1 jalqabdu tun Hagayya 3 dhumatti istaadiyoomii Uturaasitti keessatti taphatan. Dorogmmii tana bara 2018 Osloo,Noorweeyitti qopheessee kilabii Caayaa Istavengaritti waancaa fudhate. Mohaammad Alii Maanee warra dorgommii tana qopheesse keessa jira. Namii jiruu baqaa keessa jiru wal irraanfata akka wal irraa hin bannee fi waan hedduun quba wal qabaannuu fi waan hedduun wal bira dhaabbannuuf wal ijaarra jedhe. Ijoolleen Oromoo Aurooppaa jirtu akka Abdurahimanii fi Mohaammad jedhanitti hujii hojjachaa barnootalleen akka dansaa jiran.


Biqiltuu dhaabuu fi dhiiga arjoomuun, lachanuu hojii lubbuu baraaruuf hojjatame

Biqiltuu dhaabanii biraa galuu qofa osoon taane, kunuunsuun akka barbaachisu waamichi dhiyaate. Duula Biqiltuu dhaabuun alatti Arjoomni dhiigaas Yunivarsiitii Ambootti har’a geggeeffameera. Biqiltuu dhaabuu fi Dhiiga arjoomuun lubbuu baraaruudha jedhan hawaasni Yunivarsiitichaa VOAtti yaada isaanii kennatan hagi tokko. Naakoor Malkaa dabalata qaba No media source currently available


Turtii Abbaa Qabeenyaa 'Oro-Feed Comlex' Wajjin

Dargaggoon Doktar Siisaay Mihiratuu jedhamu abbaa qabeenyaa “Dhaabbata Oomisha Soorata Beeyladootaa Oro-Feed Complex” jedhamuu ti. Dargaggoon kun magaalaa Ambootti dhaabbata isaa keessatti dargaggoota 12 miindeessuun akka hojjachiisaa jiru dubbata. Yunivarsiitii Wal-qixxeetti ammoo barsiisaa barnoota Fayyaa Beeyladaa ti. Haala akkamiin hojii lamaan wal bira qabee deemsisaa jira? Mee caqasaa. No media source currently available


Kora Waldaa Qoranno Oromoo 33ffaa - Finfinneetti

Korri waldaa Qoranno Oromoo 33ffaan Yeroo Jalqabaaf Finffineetti Jimaata har’aa eegalame. Sirna baniinsaa irratti Itti-anaa Preezdantiin Naannoo Oromiyaa Obbo Shimalis Abdisaa kan argaman yoo ta’u, oolmaa isaa har’aa irratti qoranaaleen hayyootaan dhihaatanii jiru. Guyyoota sadi’iif geggeessama, korichi. Gabaasaa guutuu Finfinnee irraa nu dhaqqabe caqasaa. No media source currently available


Egeree naannoo ummattoota kibbaa murteessuuf herrega sadiitti jira

No media source currently available Naannoo ummatoota kibbaa naannolee Itoophiyaa sagallan keessaa tokko.Yoo naannoon ummata Sidaamaa akka naannoo tti baate 10 taati.Akka isiin itti baatuu fi egeree isii irratti nama hedduutti mariitti jira. Yaadii qaraa naannoo tana akkuma jirtu naannoo tokko tolchanii dhiisuu.Yaadi lammeessoo naannoo 2-5tti baasuu. Herregii sadeessoo ammoo haga laftii nagaa taatutti waan naannoo haaraa qabaachuu kanaayyuu ufi lakkisuu. Paartii Waldaa Lammii Itoophiyaa keessaa Dr Birhaanuu Neggaa dubbii tana silaa ummataa fi paartiin akka dansaa irratti mari’achuu malan jedhe. “Eegii dubbii muranii ummatii irratti wal dhabaee dhiigii jigee,qabeennii badeen duubatti marii nama yaamuutt jiran.” Itti aantuun itti gaafatamtuu koree dubbii tana qorattee, fi miseensii koree jidduu galeessa paartii ummata Kibbaa bulchituu Dr Irgogee Tesfaayee ammoo “Caalaatti hafe irratti dubbuii muruuf waan mariin barbaachisaa.”Dr., Ersiidoo Landiibboo ammoo jara naannoo kibbaa tana fulaa 2-5tti qooduu wayya jedha. “Fulaa hagamitti qooduu malan jechuufillee ammoo seerii maan jedhaa jennee laaluu malle.” Ambaasaadder Xirunee Zeemaa ammoo naannoon kibbaa akkuma amma jirututti deemuu malte jedha. “Lakkoofsaan heddatani jennaan humna qabanii, Amerikaa fi Chayainaalleen jabeenna tokkummaa kanaan addunya bitti.”Naannoon godina 21 aanaa 209 qaba nama miliyoona 22tti keessa qubata. Egeree naannoo ummattoota kibbaa marii fi seeraatti murteessa.


Mooraa Sanqalleetti Namoonni Hedduun Dhukubsachuun Himame

Namoota mootumaan maqaa haaroomsaatiin Mooraa Leenjii Sanqalleetti walitti qabe keessaa hedduun dhukkubsachuu, kan du’anis jirachuu kanneen VOA himan ibsanii jiru. Hospitaalli riferaalii Amboo namoonni Shan dhibamanii mooraa Sanqallee tii achi geessaman yaalamuu isaani ibsee, garuu kan dhufee du’e yokaan du’ee achi geessame akka hin jirre dubbate. Biroon Bulchinsaa fi Nageenya Oromiyaa gama isaatiin kaneen biyya gooluu barbaadan tu dubbi bu’ura dhugaa hin qabne hafarsa, jedhee jira. Gabaasaa guutu caqasaa. No media source currently available


Ambootti Namoonni 500 Ol Sababa Miseensa ABO Ta'aniif Hidhaman: ABO

Jiraattonni magalaa Amboo VOAtti dubbatanii fi Partiin ABO namonni 500 oli magaalaa Amboo keessaa sababaa miseensa ABO ta'aaniif qabamanii hidhamu ibsan. Karaa nagaa waliin hojjechuuf kakuu dhiheenya mootmmaa wajjiin waliif mallatteessan irratti hundaa’uudhaan waa’ee miseensonni fi hoogganoonni isaa jalaa hidhamuu mootummaa fi Boordii Filannootti iyyachuu isaa dubbata, ABOn. Qajeelchi Poolisii magaalaa Amboo ammoo namni magaalaa kana keessa hidhame hin jiru jechuun Raadiyoo Sagaalee Ameerikaatti hime. Gabaasa guutuu dhaggeeffadhaa No media source currently available


Korri OSA Biyyatti Deebi'uun Bu'aa Aarsaa Qabsoo Qeerroo fi Qarreeti: Prezdantii Waldichaa

Korri Waldaa Qorannoo Oromoo 33ffa biyyatti taasifamuun bu’aa aarsaa qabsoo Qerroo fi Qarre Oromoon argame jedhan Prezdantiin Waldichaa, Ogeettiin Seeraa Kulanii Asaffaa Jaalataa. Waldaan Qoranno Oromoo haala biyya keessatti galmaahee hojjachuun danda’amu irrattis hojjatamaa kan jiru ta’uu isaa hogganoonni waldichaa beeksisanii jiru. Muktaar Jamaal tu Finfinnee irraa gabaase No media source currently available


‘Qoqqobbiin Geejjiba Mootoraa Dheereffamuun Nu Miidhaa Jira’ Jiraattota Godinaalee Gujii fi Booranaa

Qoqqobbiin tajaajila geejjibaa mootoraa dheereffamuunsaa num iidhaa jira jechuun jirattonni godinaalee Gujii Lameeni ka Booranaa dubbatan. Jiraattonni qoqqobbiin kun duraan ji’a muraasaaf labsamee amma yoonaa hin kaafamin turuun rakkoo hawaas diinagdee nurraan gahe jedhu; Waajjirri Geejjiba Godina Booranaa dhimma nageenyaaf qoqqobbiin kun ture jedhaa; Galmoo Daawit No media source currently available


Buqqaatonni Godina Baalee Rakkoo Hamaaf Saaxilamnee Jira Jedhan

Godinaa Baaleetti namoonni haala garagaraan manaa fi qehee ofii irraa buqqa’anii jiran, qehee fi jiruu isaanitti deebi’uu dadhabuun rakko hamaaf akka isaan saaxile dubbatu. Wajjiri Hoggansa Sodaa Balaa godinichaa ammoo gama isaatiin rakkoon jiru hubatamee haala jiruu isaaniitti itti debi’an irratti hojjatamaa jira, jedha. Gabaasaa guutuu caqasaa No media source currently available


Yaa'iin Waldaa Maccaa Tuulamaa Finfinneetti Geggeeffame

Waldaan Walgargarsaa fi Misooma Maccaa Tuulamaa erga irra deebiin eyyama argatee yeroo jalqabaatiif Dilbata dabre yaa’ii isaa Finfinneetti geggeeffatee jira. Waldaan kun bifa haaraan hojii eegalera jedhan obbo Dirribii Damisee, Pirezidaantiin waldichaa. Gabaasaa guutuu caqasaa No media source currently available


Waldorgommii ispoortii Oromoo fi ‘Torbaan Oromoo’ Hagayya 3-10 irra oolan, MN-ti qopheessa

Minisootaa ‘Little Oromiyaa’ akka warrii qopheesse jedhetti nama kuma hedduutti itti yaahuutti jira fakkaata. Torbaan Oromoo,guyyaa gannuma gannaan bulchiinsii Amerikaa Oromoo kennee qopheessu. OSFNA,Federeshiiniin Waldaa Ispoortii Oromoo barana waliin marroo 24 waldorgommii ispoortii Oromoo ardii North America qopheessa. Akka Tishoo Tafarraa,koree OSFNA keessaa jedhetti barana kilaboota kubbaa miilaa Oromoo 26 dorgommii tanaa dhufa,tana keessaa 2 ijoollee dubraati. Kanaadaa keessallee kilabii lamatti dhufaa karaa jira. Dorogmmii OSFNAn qopheesse keessaa Fiigicha,kubbaa saaphannaa… Qophii bashannanaa keessaa Fiilmii Oromoo ‘Xiiqi’ Taphaa fi kobla Oromoo:Oromo Comedy Agarsiisa dizaayina Oromoo,Moo’ii Xilahun agarsiiftu fi Halkan bashannanaa Tana malee ogeeyyotii fayyaa Oromoo torbaan Oromoo sun keesatti achitti tolaan namaan wallaanan. Dorogmmiin baranaa Istaadiyoomii Mana Barumsa Sadarkaa Lammeessoo Maple Wood keessa 9800 Fernbrook Ln N, Maple Grove, MN 55369